Šta donosi strategija Evropske komisije za Zapadni Balkan? | KoSSev\nUtorak 16. januar 2018, 08:46\nEvropska komisija smatra da je izvodljivo da do 2025. godine Srbija i Crna Gora postanu punopravne članice Evropske unije (EU), a u to vreme bi preostali deo regiona bio duboko u pristupnom procesu. Ovo se navodi u strategiji za zemlje regiona koji priprema Evropska komisija pod naslovom "Kredibilna evropska perspektiva za Zapadni Balkan" u čiji je nacrt Radio Slobodna Evropa imao uvid. Prema najavi, ovaj dokument će Evropska komisija predstaviti najverovatnije 6. februara u Strazburu.\nKako Srbija, tako i Crna Gora mogle bi da postanu punopravne članice EU do kraja 2025. godine, ako do 2019. godine ispune kriterijume iz vladavine prava, što podrazumeva da tamošnji lideri moraju "ozbiljno i sa jasnom posvećenošću" da se suoče sa reformskim izazovima.\nNormalizacija odnosa BG-PR uz pravno obavezujući sporazum\nKoSSev: O dokumentu startegije EU za Zapadni Balkan, u svojim kolumnama, u okviru Dijaloga na KoSSev portalu, pisao je i savetnik kosovskog predsednika i nekadašnji politički koordinator u dijalogu o normalizaciji odnosa Beograda i Prištine, Bljerim Šalja.\nPrema ovom dokumentu, "sveobuhvatna normalizaciji odnosa Kosova i Srbije" trebalo da ima "pravnu i političku formu pravno obavezujućeg sporazuma između Prištine i Beograda" - naveo je Šalja početkom decembra 2017. u svojem tekstu "Izbor jedne generacije".\n"I naravno, postoji jasna relacija uslovljavanja, ili pak kauzaliteta između ambicija Srbije i Kosova da budu, što je pre moguće, članice EU, i potpisivanja ovog pravno obavezujućeg sporazuma najkasnije do kraja 2019. godine," naveo je takođe.\nPrema istom dokumentu, navodi Šalja, nakon što bi Srbija i Crna Gora mogle da dobiju i zvanični poziv za pristup EU - 2023. godine, kako bi do kraja 2025. postale deo EU, došle bi na red Albanija i Makedonija.\n"A najzad bi i Kosovo i Bosna i Hercegovina postali članice broj 32 i 33," dodaje, da bi potom, 2030-2032 godine Evropska unija "najzad zaokružila sopstvenu veliku priču i znala gde su njene granice".\nU nacrtu dokumenta u koji je Radio Slobodna Evropa imao uvid, Evropska komisija predstavlja najoptimističniji scenario u vremenskom smislu za Zapadni Balkan.\nU dokumentu se navodi da bi u toku te godine Kosovo i Srbija otrebale da postignu "sveobuhvatnu normalizaciju odnosa", što bi "otvorilo put za dalji suštinski napredak Kosova na putu ka evropskim integracijama".\nTakođe, ista godina će biti važna i za Albaniju i Makedoniju koje bi trebalo da otvore pristupne pregovore sa Briselom, a Bosna i Hercegovina bi tek tada trebalo da dobiju status kandidata.\nBriselske institucije upozoravaju zapadnobalkanske države da se hitno i ozbiljno pozabave rešavanjem svih bilateralnih sporova koji moraju biti okončani pre pristupanja bilo koje zemlje u EU.\nOtvaranje mogućih pristupnih pregovora sa Sarajevom se predviđa tek 2023. godine. Ta godina će, prema prognozi Evropske komisije, biti u znaku završetka pristupnih pregovora sa Crnom Gorom i Srbijom, a 2024. se planira potpisivanje pristupnog sporazuma koji bi stupio na snagu godinu dana kasnije, odnosno krajem 2025. - kada ove dve zemlje postanu nove članice EU.\nBrisel poručuje da Evropska unija ne želi da uvozi bilateralne sporove.\nKako se ističe u nacrtu strategije, ovo podrazumeva i granične sporove.\n"Oko graničnih sporova koji i dalje nisu rešeni, strane se moraju bezuslovno obratiti pravno-obavezujućoj arbitraži, pre okončanja pristupnih pregovora i u potpunosti moraju ispoštovati konačnu odluku," navodi se u nacrtu strategije Evropske komisije.\n"Principijelno, zemlje lideri na evropskom putu imaju strateški interes da se zalažu, a ne da odmažu težnje njihovih suseda. Stoga, sve zemlje moraju da se uzdrže od zloupotrebljavanja otvorenih pitanja u evropskom pristupnom procesu," poručuje se u nacrtu strategije Evropske komisije za Zapadni Balkan.


Eksperti u ovoj oblasti iz evropskih revizorskih institucija razgovarali su o važnim temama iz ove oblasti uključujući projekat kontrolno okruženje za e-upravu, korišćenje i priprema programskih dodataka (Plug-ins), analiza rizika i upoznali se sa poslednjim izmjenama Aktivnog priručnika za vršenje IT revizije. Priručnik za vršenje IT revizije koji koristi i Državna revizorska institucija Crne Gore dobija napredu verziju u aktivnom obliku, što je jedna od ključnih aktivnosti ove radne grupe.\nDomaćin ovog sastanka je bila Vrhovna revizorska institucija Slovačke u koordinaciji sa Vrhovnom revizorskom institucijom Poljske koja rukovodi EUROSAI IT radnom grupom. Članovi delegacije su iskoristili priliku da sa kolegama razmijene informacije na razne teme iz oblasti informacionih tehnologija.\nMore in this category: « Objavljen Izvještaj o reviziji Završnog računa Ljekarske komore Crne Gore za 2018. godinu\tSaopštenje za javnost »


Andrija Stanković - Đak generacije OŠ "Siniša Janić"\nPočetna/KATEDRA/Andrija Stanković – Đak generacije OŠ “Siniša Janić”\nSana Life 3. jula 2020.\tKATEDRA, LOKAL PRESS, ZANIMLJIVOSTI Ostavite komentar\nU ovom kolektivu su svi složni da Andriju krase najlepše ljudske vrline poput svestranosti, doslednosti, požrtvovanosti, poštenja, skromnosti, druželjubivosti, marljivosti i neizostavnog šarma kojim pleni sve oko sebe.\nZainteresovanost za mnoge oblasti u školi je primećena od njegovih prvih učeničkih dana. Njagova radoznalost, upornost, odgovornost i posvećenost onome što radi uticale su da pokaže neverovatan uspeh u mnogim predmetima, u nastavnim i vannastavnim aktivnostima.\n„Andrija se na svim časovima uvek primerno ponaša, poštuje svoje nastavnike, savesno, temeljno i uvek na vreme izvršava svoje radne obaveze. Stiče se utisak da se svakom predmetu posvećuje sa podjednakom pažnjom i zainteresovanošću, uvek želeći da proširi svoje znanje. Zbog toga ne čudi što je na raznim takmičenjima učestvovao još od drugog razreda. Na svakom takmičenju je uspešno predstavljao svoju školu i marljivo radeći borio se za više plasmane. Skoro da je nemoguće pobrojati sve njegove uspehe na opštinskim i okružnim takmičenjima tokom poslednjih godina. Ove godine je izborio i plasman na republičko takmičenje iz francuskog jezika, a bilo bi još uspeha u ovom nizu da epidemija nije prekinula ovogodišnja takmičenja. Pored ovih uspeha, stekao je i posebne diplome za matematiku, srpski jezik, biologiju, istoriju, geografiju, hemiju i fiziku. Nosilac je diplome „Vuk Кaradžić“ za izuzetan uspeh u osnovnoj školi. Andrija je tokom dosadašnjeg školovanja sebi uvek postavljao, i najčešće dostizao, najviše ciljeve, a sigurna sam da će tako raditi i na dalje, tokom školovanja i života“, ističe njegov razredni starešina, profesorka Biljana Pejčić, dodajući da je bilo zadovoljstvo raditi sa takvim učenikom.\nNjagovi drugari iz škole podsećaju da je Andrija uvek vedar i nasmejan, da je izuzetno vredan učenik i dobar drug koji je uvek spreman da pomogne. On je neko na koga je čitavo odeljenje uvek moglo da se osloni, za svakoga ima lepu reč i poštovanje.\nPored brojnih uspeha u nastavnim aktivnostima, Andrija se pokazao i kao dobar saradnik školskog časopisa „Zvonce“, zapažen je učesnik školskog kviza „Sveznalice“, učesnik je svečanih programa u školi, član je OКК „Vlasotince“.\nDalje školovanje Andrija Stanković će nastaviti u Gimnaziji „Stevan Jakovljević“ u Vlasotincu, a želja mu je da nakon toga upiše i studira medicinu.\n„Šta god da izabere, poznavajući ga, svi u školi smo sigurni da će postići odlične rezultate i ostvariti svoje snove“, dodaje profesorka Biljana Pejčić.\nOznakeđak generacija Janić nagrada nastavnik priznanje Siniša učenik Vlasotince\nPrethodni EU obezbeđuje dodatnih 100 zdravstvenih radnika za borbu protiv COVID-19 širom Srbije\nSledeći Akcija “Vratimo dvorišta deci” se nastavlja


Žena iz Francuske, iz grada Livena, redovni je posjetilac kapele u kojoj se od pokojnika opraštaju najmiliji i prijatelji. Oprašta se i ona i predstavlja kao prijateljica preminule osobe.\nPorodici koja se u kapeli opraštala od pokojnika perisustvo nepoznate žene, stare oko šezdeset godina, bilo je sumnjivo. Predstavila se kao prijateljica, pa joj je dozvoljeno da oda počast preminulom. Kasnije su utvrdili da pokojnici fali nakit.\nBrzo je pozvana policija koja je utvrdila da je pomenuta žena lopov, da često krade od pokojnika. Pretresom njenog stana koji je u blizini groblja otkriveni su različiti ukradeni predmeti.\nUhapšenu ženu očekuje suđenje.


Kursevi i Škola italijanskog jezika za decu | Akademija Oxford\nKursevi italijanskog jezika za decu - Audio verzija\nKurs italijanskog jezika – za decu – osmišljen je za decu svih uzrasta iz razloga što deca najbolje prihvataju i pamte nepoznate stvari, a kao mali najteže ih u životu zaboravljaju. U svetu se ovaj jezik nalazi na petom mestu po učenju u školama, te je iz tog razloga veliki broj onih koji ga govore kao svoj maternji. Kako bi ste Vašem detetu omogućili da u životu nailazi na manje jezičkih prepreka, sa ovakvim vidom nastave potrebno je početi što pre!!!\nOvakvim vidom nastave, prilagođene deci, pružamo mogućnost svima – već od najmlađeg uzrasta da na vreme, kroz pesmu i igru nauče kvalitetno da vode konverzaciju na italijanskom jeziku, kako bi kasnije mogli da ga upotrebe i u poslovnom svetu.\nKurs italijanskog jezika - za decu – traje po nivoima, od septembra jedne, do juna meseca naredne kalendarske godine (jedna školska godina), a vaše dete je svake sledeće godine sve slobodnije da ovim jezikom govori i usvaja ga kao i druge zanimljive aktivnosti – jer smo usavršavanjem i profesionalnim radom došli do ovih rezultata.\nKako ste zasigurno shvatili važnost ovakvog vida pohađanja nastave, neophodno je samo da Vaše dete upišete na vreme, na početku školske godine, kako bi zajedno sa ostalom decom pratilo redovan vid nastave. Jer, ovo je najprofesionalniji oblik učenja jezika, uz najkvalitetnija audiovizuelna sredstva koja našim mališanima stoje na raspolaganju!!!\nSpisak gradova za kurseve italijanskog jezika za decu


HAŠKI TRIBUNAL: Odbijen zahtjev za privremeno puštanje Ratka Mladića! - GlobalCir\nTužiteljstvo Haškog tribunala odbilo je zahtjev odbrane za privremeno puštanje na slobodu nekadašnjeg ratnog komandanta VRS-a Ratka Mladića, navodi se u saopštenju iz ovog suda.\nZahtjev je odbijen jer nisu ispunjeni svi uslovi za privremeno puštanje. Razlog za odbijanje zahtjeva odbrane je, prije svega, rizik od toga da bi Mladić mogao da pobjegne prije izricanja presude. U saopštenju se navodi kako je zahtjev odbijen i zbog činjenice da je mišljenje o zdravstvenom stanju Mladića dalo nekoliko ljekara koji su sa optuženim imali minimalan ili nikakav kontakt.\n“Suprotno od navedenog u zahtjevu, tim stručnjaka pruža optuženom optimalnu njegu, tako da ni način njege, niti zdravstveno stanje optuženog ne daju osnova na koje bi se odbrana oslonila prilikom predaje ovakvog zahtjeva”, ističu u Haškom tribunalu.\nMladićev pravni tim zatražio je da Mladić bude privremeno pušten na slobodu zbog odlaska na hitno liječenje, uz garancije ruskog Ministarstva spoljnih poslova.


NVO osudile odnos Srbije prema rezoluciji o Srebrenici\nBeta\t 2. jula 2015. 22:35\nGrupa nevladinih organizacija ocenila je danas da je “nedopustivo” govoriti o predlogu rezolucije o Srebrenici na način na koji to čine vlasti u Srbiji.\n“O postupcima srpskih vlasti dovoljno govori to što oni odbijaju, i što pregovaraju kao na pijaci, o nečemu što je poziv UN-a svim državama i narodima sveta da pamte genocid i da se potrude da se više nikad nigde ne dogodi ono što se dogodilo u Srebrenici 1995”, rečeno je na konferenciji za medije grupe NVO.\nPredstavnici Inicijative mladih za ljudska prava, Hartefakt fonda, Fonda za humanitarno pravo, Žena u crnom, Kuće ljudskih prava i drugih organizacija iskazali su danas podršku akciji “Sedam hiljada”, kojom se 11. jula obeležava 20 godina od srebreničkog genocida.\n“Ovom akcijom želimo da izrazimo saosećanje sa više od osam hiljada stradalih bosanskih Muslimana u enklavi Srebrenica i njihovim porodicama i da se usprotivimo sve češćim pokušajima osporavanja, relativizacije i opravdavanja srebreničkog genocida”, rekao je Đorđe Bojović iz Inicijative mladih.\nAkcijom je predviđeno da sedam hiljada ljudi legne ispred zgrade Skupštine Srbije na Trgu Nikole Pašića 11. jula, u spomen na žrtve masakra.\nNa pitanje šta će uraditi ako tog dana bude zasedala Skupština, budući da su tada zabranjeni skupovi ispred parlamenta, aktivisti su rekli da smatraju da imaju pravo na slobodno okupljanje.\nPredstavnici NVO kazali su da će uputiti poziv premijeru Srbije Aleksandru Vučiću i poslanicima Narodne skupštine da podrže akciju, i pozvali građane da se pridruže, uzimanjem broja na sajtu www.sedamhiljada.rs.\nAkciju Sedam hiljada podržavaju Hartefakt fond, Inicijativa mladih za ljudska prava, Fond za humanitarno pravo, Civil Rights Defenders, Žene u crnom, YUCOM, Građanske Inicijative, Policy Centar, Helsinški odbor za ljudska prava i Beogradski centar za ljudska prava.\nMilenko pre 2 godine\nBruka i sramota. Pametan je Putin što je zabranio nevladine organizacije. One su sve, to znamo, plaćenici srbomrzaca, dušu nemaju.


podrška protestima – Gerila\nGerila > podrška protestima\nArhiva prema tagu: podrška protestima\nLekari i farmaceuti podržali proteste!\nSindikat lekara i farmaceuta Srbije (SLFS) podržao je proteste „Jedan od pet miliona“ uz poruku da su lekari, farmaceuti, stomatolozi i zdravstveni saradnici, usled potpune destrukcije zdravstvenog sistema, prinuđeni da nezadovoljstvo iskažu mirnim protestnim šetnjama sa građanima. PROČITAJTE JOŠ: SVAKA...\nVojni sidnikat podržao proteste\nVojni sindikat Srbije pozvao je svoje članove i simpatizere da aktivno podrže građanske proteste, apelujući na organizatore da oforme koordinaciono telo koje bi definisalo jasne zahteve sa kojima bi izašli pred vlast. – Trenutno je u toku omasovljenje protesta, što...\nFakulteti ŠIROM SRBIJE daju potpise podrške protestima!\nPismo podrške građanskim protestima proširiće se sa potpisima svih zainteresovanih profesora univerziteta širom Srbije, a konačan spisak imena biće objavljen u petak, saznaje Danas. Na Fakultetu dramskih umetnosti u toku je prikupljanje potpisa profesora koji će pismom podržati proteste građana...


Ministar prosvete i kulture Republike Srpske Dane Malešević rekao je da je Sajam knjige u Banjaluci, koji uspešno organizuje “Glas Srpske”, potvrdio svoje mesto među najvažnijim manifestacijama kulture u Srpskoj, afirmišući književnost, izdavaštvo i kulturu u celini.\n-Nemerljiv je doprinos koji ugledom naših stvaralaca i naše kulture daju organizator i sama manifestacija. Dani kada Banjaluku pohode brojna značajna imena iz sveta književnosti, izdavaštva i nauke i koji slave knjigu, praznični su za ovaj grad i Republiku Srpsku – poručio je Malešević na otvaranju 23. Međunarodnog sajma knjige “Banjaluka 2018”.\nPrema njegovim rečima, bogat program i brojni gosti Sajma tu su da ukažu na važnost i veličinu knjige u životu svakog čoveka. “Knjiga nam donosi znanje, nadahnjuje nas i oplemenjuje”, naglasio je Malešević.\nOn je naglasio da su jezik i pismo najveće kulturne tvorevine srpskog naroda, te da je zajednička dužnost njegovati ih i sačuvati, jer se samo tako može sačuvati polazište nacionalnog i kulturnog identiteta.\n-Knjiga je bogatstvo dostupno svakom čoveku, najsvetije oruđe odbrane ljudskog znanja, dostojanstva i ugleda – istakao je Maleššević i pozvao građane da posete sajam.\nSajam je otvorio Ljubivoje Ršumović besjedom u kojoj je, između ostalog, naveo da je Sajam praznik pisane reči, ilustrovanih emocija, uređivačke mudrosti, izdavačke visprenosti i čitalačke radoznalosti.\n-Svake godine u ovoj prilici treba da se setimo prvog srpskog ministra prosvete Dositeja Obradovića i njegovih reči `Knjige, braćo moja, knjige, a ne zvona i praporce`, ali koje i čije knjige? – upitao je Ršumović.\nOn je ukazao na to da se neki trude da u lektiri bude sve manje Petra Petorovića Njegoša, Branka Ćopića, Petra Kočića, Ivana Cankara, dok je u lektire dospela i “jedna estradna zvezda”.\nRšumović je dodao da bi ovi dani trebalo da budu, ne samo dani knjige, već i pisaca, autora koji “cede svoje duše i živote da bi kapima svog talenta ulepšavali i ličili živote drugih”.\nOtvaranju Sajma prisustvovali su ministri u Vladi Republike Srpske, generalni konzul Srbije u Banjaluci Vladimir Nikolić, predsednik Akademije nauka i umetnosti Srpske Rajko Kuzmanović, akademici, direktori kulturnih, obrazovnih i drugih ustanova u Srpskoj.\nU okviru Sajma knjige biće održani 3. Međunarodni književni susreti koje Udruženje književnika Republike Srpske organizuje zajedno sa “Glasom Srpske”.\nSajam knjiga biće održan od 11. do 17. septembra u Sportskom centru “Borik”.\nRadno vreme je svakim danom od 10.00 do 20.00 časova, a ulaz košta jednu KM.\nMeđu ovogodišnjim izdavačima koji će se predstaviti na sajmu su: “Laguna” i “Vulkan” iz Beograda, “Nova knjiga” i “Obodsko slovo” iz Podgorice, Zavod za udžbenike i nastavna sredstva iz Istočnog Sarajeva, Andrićev institut iz Višegrada, “Kiros” iz Sremskih Karlovaca, “Službeni glasnik” iz Beograda, Naklada “Mate” iz Gruda, Naklada “Begen” iz Zagreba i Sarajeva, “Globosin”, “Dereta” i “Buka” iz Beograda, “Sezam buk” iz Zrenjanina, “Pčelica” iz Čačka, “Patenon MAM” iz Beograda.\nBiće dostupna i izdanja Narodne i univerzitetske biblioteke Republike Srpske, Kreativnog centra i “Novosti” iz Beograda i Banjaluke.\nSLOVENCI DOLAZE PO RADNIKE Drugi Sajam zapošljavanja u Banjaluci okupiće 30 slovenačkih poslodavaca\nNeobična nagrada za talentovane srednjoškolce iz Srpske\n„DA SE NISMO BRINULI O NJEMU, UBISTVA BI POČINO U BANJALUCI“ Šta kažu stručnjaci koji su radili na resocijalizaciji serijskog ubice


EVROPSKI DAN JEZIKA – JU OŠ "Sveti Sava" Doboj\nPublished by Željana Lukić on 25. September 2020. 25. September 2020.\nI ove godine, na kreativan način, učenici i nastavnici naše škole obilježili su dan koji slavi i promiviše višejezičnost, Evropski dan jezika.\nU Ševarlijama su naši učenici, sa svojom nastavnicom engleskog jezika, na zanimljiv i kreativan način obilježili ovaj dan. Učenici sedmog i osmog razreda pravili su zastave i pisali riječi pozdrava na jezicima evropskih zemalja. Učenici šestog i devetog razreda učestvovali su u igri „Scavanger Hunt“ (potraga za blagom) tokom koje su odgovarali na pitanja o evropskim državama, na engleskom jeziku, i tražili skrivene tragove. Pobjednik potrage za blagom, učenik VI-6 razreda, Semir Gradinović, uspješno je odgovorio na sva pitanja o evropskim zemljama i jezicima, te pronašao sve tragove koji su bili skriveni u holu škole i tako došao do pobjede u igri osvojivši simboličnu diplomu.\nUčenici sedmog razreda centralne škole obilježili su Evropski dan jezika praveći zvjezdice koje asociraju na zastavu Evropske unije. Na zvjezdicama su, na različitim evropskim jezicima, ispisivali rečenicu „Razgovaraj sa mnom“, što je i slogan ovog značajnog dana.\nEvropski dan jezika obilježen je i na časovima njemačkog jezika. Učenici osmog i devetog razreda napravili su i prikazali prezentaciju u kojoj su prikazane zanimljive činjenice o jezicima, unikatne riječi, palindromi i najduže riječi u njemačkom i engleskom jeziku.


Potrošači i dalje bez nadoknade štete 19 Avg 2019 - politika\nSvaki potrošač u Srbiji je bar jednom ostao bez struje. Da li zbog udara vetra, groma koji je oštetio trafo, pada drveta na dalekovod, ili slabog napona, nakon čega u mraku ostaju po 12 i više sati. Ali, ako se nestanak struje ponavlja svako malo, kakav je slučaj s potrošačima na Kosmaju, koji s prvim vetrom poslednja dva meseca ostaju satima bez struje, postavlja se pitanje ko će im i kako nadoknaditi štetu za to što im se aparati kvare, proizvodnja u pogonima stoji, a živina i stoka strada.\nZa razliku od potrošača u Srbiji, Crna Gora više nema ovu muku. Naime od 1. avgusta potrošači električne energije imaju pravo na odštetu u visini od 20 do 200 evra u slučaju nestanka struje.\n– Početak primene finansijskih nadoknada koje će sledovati kupcima električne energije u slučaju nestanka struje, predviđen je za avgust i tada počinjemo sa primenom pravila – izjavio je predsednik Odbora direktora Regulatorne agencije za energetiku RAE, Branislav Prelević, prenosi portal CDMEdme.me.\nOn je precizirao da će odšteta iznositi od 20 do 200 evra, u zavisnosti od stepena ugroženosti i naponskog nivoa na kom se potrošač nalazi.\nUpitan postoji li išta slično u Srbiji i da li oštećeni kome je nestanak struje napravio štetu može da zakuca na vrata distribucije i zatraži naknadu štete, prof. dr Slobodan Ružić, bivši savetnik ministra energetike, kaže za „Politiku”, da je iskreno impresioniran kolegama iz crnogorske Agencije za energetiku, njihovom hrabrošću i sposobnošću da tako nešto uvedu.\n– Na žalost, mislim da to kod nas nije realno sve dok nas neko iz Evropske unije, Energetska zajednica ili neko treći ne natera da napravimo makar i minimalan korak u tom pravcu. Za sada takva zakonska obaveza ne postoji. Kvalitet isporuke električne energije je regulisan vrlo maglovito i ne podrazumeva plaćanje bilo kakvih nadoknada potrošačima bilo za prekomerno trajanje ispada tokom godine, bilo za loš kvalitet napona kod potrošača. Da budemo objektivni, nijedan mrežni monopolista na svetu neće to svojevoljno uvesti, pa nisu „Elektromreža Srbije” i „Distribucija” u tome izuzeci – kaže Ružić.\nAli, dodaje, zato treba da postoji nezavisno regulatorno telo za energetiku. Tako nešto bio bi pravi način brige o potrošačima, a ne tolerancija za neplaćanje računa, hajka zbog povećanih računa u periodima kad se prirodno više troši, relativizacija troškova i lamentiranje nad ionako niskom cenom električne energije.\n– Da bismo imali prava da očekujemo nadoknadu zbog šteta ili neprijatnosti, koje imamo kad nam ne isporučuju struju, moramo isto tako biti svesni da se računi za utrošenu električnu energiju moraju plaćati i to po realnim ekonomskim cenama da bi se, između ostalog, od toga mogla održavati i graditi i distributivna i prenosna mreža – kaže naš sagovornik.\nU Agenciji za energetiku za „Politiku” kažu da vest o uvođenju finansijskih kompenzacija, koju je uvela Crna Gora, upućuje na pravila o minimumu kvaliteta isporuke i snabdevanja električnom energijom, koja su u Crnoj Gori stupila na snagu avgusta 2019. godine. Međutim, odložena je primena finansijskih kompenzacija za dve godine za avgust 2021. godine.\nSaglasno obavezama iz trećeg paketa propisa, u zemljama Evropske unije kompenzacione naknade se postepeno uvode već godinama. Konkretno, kompenzacione naknade za neizvršenje obaveze ponovnog priključenja nakon nastanka prekida u zakonom predviđenom roku uvedene su u Češkoj, Velikoj Britaniji, Mađarskoj, Holandiji, Portugaliji, Sloveniji, Belgiji i Francuskoj.\nDužina trajanja prekida, na distributivnom nivou propisana je, u zavisnosti od zemlje, u rasponu od tri do šest sati (prosek je četiri sata), a naknada za nepoštovanje zakonskog roka je od 15 do 100 evra (u proseku 20 evra).\nAgencija za energetiku Srbije, u skladu sa obavezama koje proističu iz trećeg paketa propisa EU i Zakona o energetici, donela je 2013. godine pravila o praćenju tehničkih i komercijalnih pokazatelja i regulisanju kvaliteta isporuke i snabdevanja električnom energijom i prirodnim gasom. Na osnovu ovih pravila prikupljaju se podaci o prekidima u napajanju električnom energijom i prati rad operatera sistema.\nOvi podaci će biti osnova da se u sledećoj izmeni pravila uvedu i standardi kvaliteta koje operateri treba da ispune, kao i kompenzacione naknade potrošačima, ukoliko operateri sistema ne ispune propisane zahtevane vrednosti.\nTakođe, u okviru IPA projekta, koji se finansira iz EU pomoći, jedna od tema koja se razmatra sa konsultantima je i praćenje kvaliteta, definisanje standarda kvaliteta i kompenzacionih naknada. Trenutno, agencija analizira raspoložive podatke i radi na izradi novih pravila.\n25 Jul 2019 Računi za struju od jula "bogatiji" za novu stavku\n20 Jun 2019 Ovoliko kilovata proguta klima-uređaj


Crna Gora iznenađena odlukom Vlade Srbije\nMaloljetnici iz Crne Gore od sada samo s pasošem u Srbiju, foto: Savo Prelevic\nCrnogorski MIP zatražiće od Vlade Srbije da odgodi odluku prema kojoj bi od 1 . januara maloljetnim državljanima za ulazak u Srbiju bili potrebni pasoši, saopšteno je RSE u tom ministarstvu.\nIz Ambasade Srbije u Podgorici takođe će predložiti da novi režim na granici sa CG stupi na snagu poslije novogodišnjih praznika. Jučerašnja odluka MUP-a Srbije , prilično je iznenadila crnogorske građane.\nU crnogorskom MIP-u kažu da je i njih iznenadila odluka Ministarstva unutrašnjih poslova Srbije o novom režimu za ulazak crnogorskihg građana u tu zemlju . Mlađi maloljetnici, koji nemaju pravo da posjeduju ličnu kartu, moraće od 1. januara 2010. godine da posjeduju važeću putnu ispravu, odnosno pasoš, radi ulaska u Republiku Srbiju.\nDirektor direktorata za konzularne poslove u MIPu Željko Stamatović kaže za RSE da je ta odluka iskomplikovala planove građanima koji su namjeravali da za novogodišnje praznike, sa djecom otputuju u Srbiju.\n"Pravo da vam kažem, nemamo nikakvu informaciju niti možemo pretpostaviti koji su razlozi bili za jednu takvu odluku. U kontekstu dobrosusjedskih odnosa i regionalne saradnje, nije se očekivala mjera takvog tipa jer ne cijenimo da je ona bila sada neophodna. Ne znamo koje bi sada bilo rješenje…Evo, mi ćemo pokušati u razgovoru sa srpskim organima da vidimo ima li neke mogućnosti odlaganja primjene te odluke", kaže Stamatović.\nMUP Srbije je odluku o uvođenju novog režima ulaska u Srbiju za građane Crne Gore, donio još 2. decembra, a o tome su ambasadu u Podgorici obavijestili 10. decembra. Za tu odluku građani Crne Gore saznali su preko medija i to svega nekoliko dana prije novogodišnjih praznika.\n"Mi smo takođe o tome razgovarali i razmišljali i, najverovatnije ćemo ovih dana uputiti jedan predlog MUP, odnosno Upravi granične policije da se ta odluka, odnosno njeno provođenje odloži neko vreme, bar dok ne prođu novogodišnji praznici. Tako bi se olakšalo prelaženje granice građanima u oba smera", izjavio je konzul u ambasadi Srbije Aleksandar Đurđić.\nSrbija nije učinila presedan prema Crnoj Gori jer i druge zemlje iz susjedstva traže da maloljetna lica, crnogorski državljani posjeduju pasoš za ulazak na njihovu teritoriju.\n"Ne,ne …Ovo važi i za punoljetne i maloljetne osobe. Znači i u Albaniju samo sa pasošem, u Bosnu i Hercegovinu , Hrvatsku i Makedoniju, takođe... To su generalna pravila, ali je pitanje zašto baš sada, pred Novu godinu", pita se Stamatović. On ističe da neće biti recipročnih mjera Vlade u Podgorici što znači da će građani Srbije, pod istim uslovima kao i do sada, moći da ulaze u Crnu Goru.\nU Ambasadi Srbije u Podgorici kažu da ih od juče zovu brojni građani koji se interesuju za svoj put u Srbiju po novim pravilima. Moraće da sačekaju odgovor Beograda na prijedlog o odgađanju odluke, čije je stupanje na snagu najavljeno za 1. januar.\n,,Mnogi građani nisu obavešteni .Oni koji su čuli obaveštenje putem medija zovu nas i pitaju nas šta će oko toga svega biti. Mi još uvek ne znamo da li će primena ovih propisa biti odložena. Nadamo se da hoće ali mi, za sada takvu informaciju nemamo."\nAko Vlada Srbije ne odustane od najavljenog datuma, za one koji su planirali put ka Srbiji biće u domenu naučne fantastike da za svoju djecu na vrijeme pribave pasoše. Procedura izdavanja pasoša za maloljetnike obično je trajala do 5 dana no, od 19.decembra dratsično je uvećan broj zahtjeva (dnevno i do 1.200) pa je rok za izdavanje pasoša produžen na 15 dana.


Vesti online / Scena / Estrada / Koja estradna zvezda ima novog člana familije?\nKoja estradna zvezda ima novog člana familije?\nE pa, ako volite estradne zvezde, a i životinje - onda ste "uboli" pravu vest - Jelena Karleuša je na Instagram profilu predstavila, kako je potpisala fotografiju - novog člana porodice.\nU pitanju je, kao što možete da vidite, mali pomeranac i, kako za sada izgleda, još nema ime. Da li će Jelena pitati fanove da budu kumovi?\nOur new family member #pomerian\nФотографија корисника JELENA KARLEUŠA (@karleusastar) дана 27. Окт 2016. у 12:23 PDT\nESTRADA Karleuša: Od mene ne očekujte "mir Božji i Hristos se rodi"\nESTRADA Jelena Karleuša opet pravila haos u Zvezdama Granda


Poruka Prištini iz Brisela: Zajednica srpskih opština je obaveza - 17.09.2020, Sputnik Srbija\nPortparol EU Peter Stano kaže da je Priština u obavezi da primeni sporazum o Zajednici srpskih opština na koji se obavezala „u dobroj volji“ 2013. godine... 17.09.2020, Sputnik Srbija\n„Briselski sporazum je potisan od strane svih učesnika u procesu i on je važeći. Šta više, ratifikovan je i u kosovskom parlametu. Kosovo je tako preuzelo međunarodnu obavezu da primeni ovaj sporazum. Na njima je da kažu kako će da ga primene“, kaže Stano za Tanjug.\nStano je ponio da je na sastanku predsednika Srbije Aleksandra Vučića i kosovskog premijera Avdulaha Hotija dogovoreno da se nastave razgovori i o međusobnim finansijskim potraživanjima i o statusu nevećinskih zajednica.\n„Ove teme su vrlo kompleksne i obe strane su se dogovorile prethodnih dana da se današnji sastanak ceo posveti pitanju finansijskih potraživanja. Kao nastavak ovog sastanka uslediće razgovori o nevećinskim zajednicama narednih dana“, zaključio je Stano.


Psihijatrija sa medicinskom psihologijom - Acibadem Sistina\nNa Odeljenju za psihijatriju i medicinsku psihologiju psihijatri i klinički psiholozi omogućavaju sveobuhvatnu dijagnostiku i tretman lica koje traže pomoć, medikamenozni tretman, psihoterapiju ili obično savetovanje za lakše suočavanje sa svakodnevnim životnim problemima. Osnovna delatnost ovog Odeljenja je pre svega vezana za pacijente koji se nalaze na tretmanu u „Adžibadem Sistini” i kojima treba psihološka podrška.\nSpravljanje sa stresom\nPosledice dugotrajnog, hroničnog stresa mogu se manifestovati kao promene u ponašanju u vidu napetosti, straha, preosetljivosti, depresivnosti, konfuznosti, problemi sa koncentracijom i pamćenjem, povlačenje, izolacija od društvenih veza, kao i telesnih simptoma i telesnih bolesti najrazličitije prirode, tzv, psihosomatske bolesti. Psihološka podrška u vidu savetovanja o načinima prevazilaženja stresa u velikoj meri može smanjiti stalnu tenziju koju osoba oseća i time značajno poboljšati kvalitet života, pri čemu se doprinosi očuvanju dobrog psihičkog, a pre svega telesnog zdravlja.\nOdeljenje nudi sledeće usluge:\nAmbulantski psihijatriski tretman svih vrti psihičkih problema\nMentalna higijena za oslobađanjeod stresa\nSavetovanje za poboljšanje profesionalnog funkionisanja\nUnapređenje psihološkog blagostanja majke u toku trudnoće\nSavetodavna podrška hospitalizovanih pacijenta, kao i u toku medicinskih procedura\nPsihološka priprema u predoperativnom i postoperativnom periodu\nPsihoterapija osoba sa psihosomatskim oboljenjima


Kurs za dužnosti organa finansijske službe u bataljonu-brigadi | Ministarstvo odbrane Republike Srbije\nKurs za dužnosti organa finansijske službe u bataljonu-brigadi\nDeveti po redu „Kurs za dužnosti organa finansijske službe u bataljonu-brigadi“ održava se u Vojnoj akademiji u Beogradu. Kurs realizuju Vojna akademija i Sektor za budžet i finansije Ministarstva odbrane.\nKurs koji pohađaju lica iz finansijske službe Ministarstva odbrane i Vojske Srbije, ima za cilj obnavljanje stečenih i usvajanje novih znanja iz oblasti materijalnog i finansijskog poslovanja u Vojsci Srbije.\nPolaznicima kursa obratio se pukovnik Nermin Jusufović, načelnik Odeljenja za budžet i planiranje, koji je istakao značaj konstantnog usavršavanja kadra finansijske službe, prepoznat od strane Sektora za budžet i finansije Ministarstva odbrane.\nProgram kursa, koji traje do 22. oktobra, obuhvata teme iz materijalnog i finansijskog poslovanja u Vojsci, planiranja finansiranja, izvršenja budžeta, plata, naknada i drugih novčanih primanja u Vojsci.


Dugoočekivani Dom kulture u Gornjem Milanovcu polako dobija svoje završne konture, pošto su danas svečano potpisani ugovori sa izabranim izvođačima radova na trećoj, završnoj fazi - A faze projekta rekonstrukcije i adaptacije Doma kulture.\nPredsednik opštine Gornji Milanovac izrazio je zadovoljstvo izabranim izvođačima budući da Opština Gornji Milanovac sa "Interklimom" iz Vrnjačke Banje već uspešno sarađuje u drugoj fazi izvođenja radova na ovom objektu, a da je "Svetlost teatar" iz Beograda jedna od najrenomiranijih firmi Srbije u oblasti scenske tehnike.\nPrema rečima izvođača, očekuje se da će Gornji Milanovac sledećeg proleća dobiti izuzetan, funcionalan i savremen Dom kulture, na radost gornjomilanovčana koji će konačno moći da prate čak i scenski najzahtevnije pozorišne i muzičke izvođače i bioskopske projekcije najnovije generacije.\n"Posle investiranja u privrednu i sportsku infrastrukturu, došlo je vreme i za ulaganje u kulturu. Građani Gornjeg Milanovca će konačno dobiti prostor koji će im omogućiti da uživaju u raznovrsnim kulturnim sadržajima, a sam grad reprezentativan objekat koji zaslužuje svojom pozicijom na kulturnoj mapi Srbije" izjavio je predsednik Mirković.\nDirektorka Svetlost Teatra iz Beograda, Olivera Mitrović istakla je da je energija koja je prisutna kod svih uključenih u ovaj projekat, kao i čvrsta podrška lokalne samouprave, ono odlučujuće što je doprinelo da milanovački Dom kulture bude jedna od retkih investicija ove vrste u Srbiji koja se uspešno privodi kraju.\nNačelnica Opštinske uprave, Gorica Petrović, je istakla da je Opštinska uprava, kao nosilac investicije, 2013. godine sa velikim entuzijazmom krenula u planiranje i realizaciju ovog velikog projekta i da sada sa zadovoljstvom ispraća finalne radove koji će staviti Dom kulture u punu funkciju na zadovoljstvo građana naše opštine.\nOkončanjem treće faze - Dom kulture će biti u potpunosti spreman da primi svoje prve izvođače i posetioce, ali će lokalna samouprava uložiti dodatni napor da finansira i izvođenje B faze ovog projekta koja će, kroz rekonstrukciju Aneksa Doma kulture, obezbediti moderan i funkcionalan radni i kancelarijski prostor za one koji se amaterski i profesionalno bave kulturom i umetnošću u našem gradu.


ĐORĐEVIĆ DONEO ODLUKU: DEVOJČICA LENKA VRAĆENA PORODICI SAVIĆ – Radio Televizija Caribrod\nTrogodišnja devojčica Lenka, odlukom ministra za rad, zapošljavanje, boračka i socijalna pitanja Zorana Đorđevića vraćena je porodici Savić, Borislavu i Biljani.\nMinistar Đorđević čestitao je porodici Savić i poželeo im da o detetu brinu na najbolji način, da ona raste u normalnim okolnostima i da se takav slučaj više u Srbiji nikada ne dogodi. „Ministarstvo je oformilo komisiju kako bi se usvojenje male Lenke sprovelo po svim zakonskim okvirima i u interesu deteta. Nakon njihove analize i preporuke, doneo sam konačnu odluku da se odobri zasnivanje usvojenja Lenke Baraković od strane usvojitelja porodice Savić“, rekao je Đorđević i istakao da je o ovoj odluci, kako je i ranije rečeno, prvo obaveštena porodica.\nPrema rečima ministra, stručni ljudi iz centara za socijalni rad do sada su sproveli bezbroj usvojenja i svi su prošli bez problema. Kako kaže, ovo je prvi slučaj gde se pojavio problem, a nada se i poslednji. „Interes deteta je uvek bio na prvom mestu i svaka odluka je donesena u tom cilju i u skladu sa zakonom, a država će porodici Savić i svim usvojiteljima uvek biti na raspolaganju u slučaju bilo kakvih nedoumica i pomoći“, istakao je Đorđević.\nBorislav Savić zahvalio je svim prisutnima, ministru Đorđeviću, medijima i građanima koji su se angažovali da njihov slučaje ne ostane neprimećen, već da krajnji ishod bude pozitivan.\n👏👏👏👏 Odgovornost, poštenje, znanje, predanost, efikasnost, u svakom poslu su najbitnije stvari a sve to godinama na ličnom primeru dokazuje Zoran Đorđević! Svaka čast i veliki pozdrav prijatelju i bratu!!! 💪💪💪💪\n← LAZAR GOJKOVIĆ, NOSILAC LISTE SNS U VALJEVU: OVAJ GRAD ĆE POSTATI LIDER RAZVOJA ZEMLJE\nOSMACI DANAS ZAVRŠILI POLAGANJE MALE MATURE →


U Evropi je u četvrtak, prvi put, premašen dnevni bilans od 100.000 slučajeva COVID-19, nakon što je broj zaraženih nastavio da raste pet dana zaredom u zemljama kao što su Rusija i Velika Britanija.\nBroj oboljelih od koronavirusa širom Evrope raste protekle dvije nedjelje, čak i dok ima nagovještaja smanjenja novozaraženih u najgore pogođenim zemljama kao što su Indija i Brazil.\nEpicentar žarišta u Evropi pomjerio se u Veliku Britaniju, Rusiju, Španiju i Francusku koje su protekla tri dana pojedinačno registrovale najmanje 10.000 slučajeva.\nU Rusiji je u petak zabilježen najveći dnevni broj slučajeva COVID-19 od posljednjeg rekorda u maju, što je podstaklo vlasti u Moskvi da razmotre zatvaranje barova i noćnih klubova.\nU Velikoj Britaniji je u četvrtak zabilježeno više od 17.000 slučajeva, a ministar zdravlja Matt Hancock upozorio je da se zemlja nalazi u "opasnom trenutku". Mnogi dijelovi severne Engleske, Velsa i Škotske uveli su oštrije restrikcije na javna okupljanja da bi se usporilo širenje zaraze.\nBritanija nije samo suočena sa ogromnim rastom zaraženih, već i sa alarmantnom stopom smrtnosti po slučaju, od 7 odsto, koja je među najvišim u svijetu.\nU Evropi trenutno je više od 16 odsto od ukupnog globalnog broja slučajeva, a gotovo 22 odsto od svjetskog broja žrtava koronavirusa. U četvrtak, kada je dnevni broj novozaraženih prešao 100.000, istočna Evropa je bila najteže pogođen region sa dnevnim bilansom od više od 33.600.\nMeđu 10 zemalja u regionu, uključujući Ukrajinu, Rusiju i Češku, osam je zabilježilo rekordan porast slučajeva protekle nedjelje.\nU sjevernom dijelu Evrope, Britanija je jedina zemlja sa ogromnim brojem slučajeva. Broj novozaraženih u zemlji porastao je više od 2,5 puta od početka oktobra, i nema nagovještaja usporavanja širenja zaraze.\nU Italiji, registrovano je više od 4.000 slučajeva prvi put od aprila kada je zemlja teško pogođena virusom. Dnevni broj zaraženih postojano raste tri mjeseca. Italija ima drugi najveći broj žrtava u Evropi, sa 36.083 preminulih od izbijanja pandemije u februaru.\nVlada u Španiji aktivirala je u petak vanredno stanje da bi uvela djelimični karantin u Madridu. Sa 850 zaraženih na 100.000 stanovnika, područje Madrida ima najveću stopu inficiranih u Evropi.\nU zapadnoj Evropi, Francuska je u četvrtak, dva dana zaredom, zabilježila rekordan broj noovozaraženih, dok je u bolnicama vanredno stanje, a najveći gradovi zatvaraju barove i restorane da bi se suzbilo širenje virusa.\nU Belgiji su takođe uvedene oštrije kontrole na okupljanja nakon naglog rasta oboljelih. Broj novih slučajeva porastao je više od 2,6 puta od početka oktobra. COVID-19 je već odnio najmanje 10.000 života u zemlji sa 11 miliona stanovnika\nU Evropi, u prosjeku je bilo oko 78.000 novozaraženih dnevno od početka oktobra, u poređenju sa 47.500 u septembru.


Višković nakon sastanka sa Trifunovićem: Vlada će djelovati na poboljšanju položaja penzionera | BL Portal\nVišković nakon sastanka sa Trifunovićem: Vlada će djelovati na poboljšanju položaja penzionera\n13. Oktobra 2021. 15:06\nPredsjednik Vlade Republike Srpske Radovan Višković, razgovarao je danas u Banjaluci sa predsjednikom Udruženja penzionera Republike Srpske Ratkom Trifunovićem.\n“U otvorenom i konstruktivnom razgovoru, predsjednik Vlade istakao je da Vlada Republike Srpske i Udruženje penzionera, već godinama razvijaju partnerski odnos, zasnovan na međusobnom uvažavanju i sa zajedničkim ciljem poboljšanja položaja najstarije populacije”, navedeno je u saopštenju Biroa Vlade za odnose sa javnošću.\nPredsjednik Vlade istakao da je penzioneri zaslužuju najširu moguću podršku cjelokupne društvene zajednice, prenosi ATV.\n“Vlada Republike Srpske će i u vremenu pred nama, zajedno sa Udruženjem penzionera, aktivno djelovati na poboljšanju položaja penzionera”, istakao je Višković.\nU znak zahvalnosti za podršku nedavno održanom, 20. Šahovskom prvenstvu penzionera, predsjednik Udruženja penzionera Ratko Trifunović uručio je zahvalnicu predsjedniku Vlade Republike Srpske Radovanu Viškoviću.\nZbog podrške ovom prvenstvu, zahvalnice su uručene i ministru rada i boračko-invalidske zaštite Dušku Milunoviću i ministarki trgovine i turizma Suzani Gašić.\nTags: sastanak, Trifunović, Udruženje penzionera, Višković\nTvrdnje stručnjaka: Evo zašto se bivši partneri javljaju poslije raskida\nPoslije osvajanja trofeja mora u izolaciju: Teo Ernandez pozitivan na koronu


Muški kompleksi: Zbog čega muškarci najviše lažu i čega se to stide! – NE LOMI MI SRCE\nMuški kompleksi: Zbog čega muškarci najviše lažu i čega se to stide!\n7 Novembra, 2017\tOff\tBy nika\nNaravno da ni oni nisu izuzetak i da se opterećuju oko sličnih stvari kao i mi. U nastavku slede najveći muški kompleksi, pa pogledajte šta će to vaš dragi sakriti od vas ili pokušati da istinu upakuje u malo lepše pakovanje.\nI dok u tinejdžerskim danima kako bi osvojili devojku koja im se dopada lažu da su bar pet godina stariji nego što yaista jesu, tokom godina situacija počinje da se menja, a četrdesete polako, ali sigurno postaju tridesete.\nAutomobili i novac san su gotovo svakog muškarca. U današnje vreme kada je fitički izgled nepreavedno privlačniji od one prave unutrašnje ljepote teško je ostati pribran. Upravo zbog toga muškarci se osećaju moćnije ako u datom trenutku spomenu kako su finansijski dobro situirani.


Kijev upozorio EU na mogući prekid isporuke ruskog gasa\nUkrajinske vlasti upozorile su danas Evropsku uniju da bi prenos ruskog prirodnog gasa u EU, preko ukrajinske teritorije, mogao da bude obustavljen.\n- Nema mnogo vremena za organizovanje isporuke prirodnog gasa iz zemalja EU za Ukrajinu. Iako je taj problem brzo rešen, postoji mogućnost da se ponovi "rat za gas" iz 2009. godine, uz isti scenario i iste ekonomske posledice, pa čak i potpunu obustavu isporuke gada Zapadu - poručio je ukrajinski ministar za energetiku i rudarstvo, Jurij Prodan, u pismu upućenom komesaru za energetiku EU Ginteru Otingeru.\nMinistar je rekao i da su prethodnih dana objavljene izuzetno pesimistične procene o ceni ruskog prirodnog gasa.\nUkrajinska vlda očekuje da će, od 1. aprila, cena ruskog gasa za Ukrajinu porasti na 480 dolara za hiljadu kubnih metara. Trenutna cena ruskog gasa za Ukrajinu iznosi 268,5 za istu količinu.


Aleksandra Vuković, 26/07/2021\nKomisija za finansije i budžet Predstavničkog doma Parlamentarne skupštine Bosne i Hercegovine u drugoj komisijskoj fazi podržala je Prijedlog zakona o budžetu institucija BiH i međunarodnih obaveza BiH za 2021. godinu, sa danas usvojenih pet amandmana.\nNa prijedlog Kluba poslanika SDA prihvaćena su tri amandmana kojima se predviđa da osnovica plate za zaposlene u institucijama BiH iznosi 498,10 KM, a plata po ovoj osnovici obračunavala bi se u posljednjih pet mjeseci ove godine.\nPredlagač amandmana objasnio je da bi se ovim plate vratile na nivo iz 2012. godine i izvršilo djelimično usklađivanje sa primanjima zaposlenih u entitetskim institucijama.\nZa ove namjene u budžetu BiH 2021. godine potrebno je više od 10 miliona KM.\nUsvojena su i dva amandmana samostalnog poslanika Denisa Zvizdića, kojima se predviđa smanjenje budžetske rezerve, a ta sredstva bila bi upotrijebljena za finansiranje vrhunskog sporta.\nKomisija nije podržala pet amandmana poslanika Naše stranke Mirjane Marinković Lepić, a koja je tražila da se umanje budžetske stavke za Predsjedništvo BiH, Generalni sekretarijat Savjeta ministara, Suda, Tužilaštva i Pravobranilaštva BiH.\nSredstva namijenjena za nabavku opreme, uglavnom automobila, u ovim institucijama bila bi, prema njenom prijedlogu, upotrijebljena za finansiranje odlaska sportista na međunarodna takmičenja, projekata kulture, nabavku opreme u Graničnoj policiji, obrazovanje Roma te organizacija lica sa invaliditetom.\nPodršku članova Komisije nije dobio ni prijedlog amandmana poslanika A-SDA Jasmina Emrića da se iz tekuće budžetske rezerve za ovu godinu tri miliona KM usmjere za upravljanje migrantskom krizom.\nNa današnjoj sjednici u drugoj komisijskoj fazi usvojen je Prijedlog zakona o izmjenama i dopuni Zakona o akcizama u BiH, čiji je predlagač Savjet ministara.\nKomisija je razmotrila i izvještaje Kancelarije za reviziju institucija BiH o praćenju realizacije preporuka revizije učinka “Aktivnosti institucija BiH za sprovođenje zaštite i spasavanja u prirodnoj ili drugoj nesreći”, te “Upravljanje grantovima u institucijama BiH”.\nDanašnjoj sjednici Komisije za finansije i budžet Predstavničkog doma Parlamentarne skupštine BiH nije prisustvovao niko od poslanika iz Republike Srpske.\nTags\t#Komisija za finansije i budžet Predstavničkog doma PSBiH\nGrčka: Djeca od 12 do 15 godina mogu primiti vakcine "Fajzer" i "Biontek" i "Moderna"\nNjemačka neće isplaćivati plate nevakcinisanim radnicima u izolaciji\nIzetbegović za BHRT: Inzkov zakon ne može biti povučen, nije prvi put da iz RS zadaju neki uslov pa ga povuku\nSrbija: Snijeg na Staroj planini i Kopaoniku\nDisciplinska komisija NSBiH: Veležu oduzeta tri boda, Hasiću dvije godine suspenzije\nUIOBiH: Veća naplata indirektnih poreza\nSvjetska rekorderka u maratonu Keitani završila karijeru


Održan sastanak posvećen podršci održivom povratku u srednje Podrinje\nNaslov komentara: Održan sastanak posvećen podršci održivom povratku u srednje Podrinje Wed Jan 07, 2009 11:26 pm\nPotpredsjednik Federacije BiH Mirsad Kebo bio je danas domaćin sastanka na kojem su predstavnici nevladine organizacije Centar za napredne studije prezentirali radnu verziju projekta "Podrška održivom povratku s fokusom na srednje Podrinje – uloga Vlade i institucija FBiH", saopćeno je iz kabineta potpredsjednika Kebe.\nPrezentirajući ovaj projekt, predstavnici Centra i partnerskih nevladinih organizacija kazali su da je federalna Vlada do sada učinila puno na rješavanju problema povratnika u Srebrenici, ali da je potreban još veći angažman na rješavanju povratničkih pitanja, osobito iz oblasti zdravstvene i socijalne zaštite, te obrazovanja djece.\nZajednički zaključak sastanka, kojem su prisustvovali i ambasador Kliford Bond, izaslanik visokog predstavnika za Srebrenicu, te ministri zdravlja i izbjeglica u FBiH Safet Omerović i Edin Musić, jeste da je neophodno u najkraćem roku osigurati pokrivenost regije Srebrenica signalom javnog RTV servisa BiH i signalom GSM mreže BH Telekoma.\nPrihvaćena je i inicijativa da se, najvjerovatnije u okviru federalnog Ministarstva za izbjeglice, otvori poseban ured koji bi povratnicima pružao besplatnu pravnu i administrativnu pomoć.\nFederalni ministar zdravstva kazao je da povratnici imaju pravo na punu zdravstvenu zaštitu u RS-u te da mu je resorni ministar u RS-u potvrdio da nema diskriminacije u pružanju zdravstvenih usluga.\nIpak, ministar Omerović je kazao da povratnici imaju pravo da po svom ličnom izboru zdravstvenu zaštitu traže u kliničkim centrima u Sarajevu, Tuzli i Mostaru.\nAmbasador Bond je izrazio zadovoljstvo što je pokrenut dijalog između nevladinog sektora i predstavnika vlasti, jer će na takav način problemi povratnika biti brže i bolje rješavani.\nPotpredsjednik Kebo je kazao da će federalna Vlada i dalje poduzimati sve da bi bio olakšan život povratnika, osobito u regiju Srebrenice u koju treba vratiti život dostojan čovjeka


Projekat izgradnje novog pješačkog mosta u Živinicama\nUz velik broj lokacija na području Grada koje su obuhvaćene radovima na izgradnji i modernizaciji Živinica, rade se i infrastrukturni projekti koji su od velikog značaja za građane među kojima je planirana i izgradnja novog mosta pored željezničke stanice u Živinicama.\nNakon dugo godina, realizacijom ovog projekta riješit će se problem mosta pored željezničke stanice koji je dugogodišnji problem ove lokalne zajednice.\nGeoistraživanjem je utvrđeno da je most u potpunosti devastiran i da se mora pristupiti izgradnji novog mosta. Gradonačelnik Kamenjaković je u saradnji sa Službom za urbanističko planiranje, komunalne, geodetske i imovinsko-pravne poslove izradio projektnu dokumentaciju, nakon čega je pokrenuta Javna nabavka za izgradnju mosta.\nFinansijska vrijednost navedenog projekta iznosi 186.000,00 KM, a novčana sredstva osigurana su iz Budžeta Grada Živinice. Novi most će biti 2,5 m širine i u potpunosti će riješiti dugogodišnji problem stanovništva u ovom dijelu Grada.\n“Zbog stalnih upita u vezi sa sa mostom kod željezničke stanice dužan sam da pojasnim našim sugrađanima u kojoj je fazi realizacija ovog projekta. Dakle, imali smo neželjene situacije od poplava gdje je ovaj most u potpunosti devastiran. Željeli smo ga odmah sanirati, te smo angažovali stručna lica da urade geoistraživanja. Ono što je najvažnije je sigurnost ljudi koji prelaze preko mosta da nam se ne desi situacija da most padne i da neko strada'', rekao je Kamenjaković.\n''Mi smo željeli da nakon geodetskih istraživanja vidimo da li ćemo raditi samo sanaciju mosta ili ćemo morati most u potpunosti ponovo graditi. Geoistraživanja su pokazala da je most u potpunosti uništen i da moramo uraditi projekat za potpuno novi most. Nakon što je urađen projekat zvanično smo znali da nam treba 186.000,00 KM da bi uradili u potpunosti novi most. Nakon što smo dobili projekat, dobili vrijednost mosta i način na koji trebamo to uraditi, morali smo u budžetu Grada Živinice u kome nisu bila predviđena sredstva za ovaj most obezbjediti navedena finansijska sredstva u iznosu od 186.000,00 KM i na osnovu toga prije sedam dana smo pokrenuli Javnu nabavku za izgradnju novog mosta'', istakao je Kamenjaković.\nDakle, u potpunosti će biti urađen novi most, 2,5 metara širine, odnosno biće širi nego sad, s tim što moramo sačekati da prođu zakonom predviđene procedure Javne nabavke. Mi očekujemo da će za nekih 40 dana procedure Javne nabavke biti završene i da ćemo krenuti u izgradnju novog mosta. Ovo želim objasniti zbog javnosti i stalnih upita naših građana, da mi moramo ispoštovati zakonom predviđene procedure o javnim nabavkama koje se ne mogu skraćivati u ovim okolnostima, ali ono što je najvažnije obezbjedili smo u novac u Budžetu da se napravi u potpunosti novi most. Smatram da će to biti vrlo brzo završeno i da će novi most u roku od dva mjeseca biti završen i da će zasigurno obezbjediti siguran prelazak naših građana preko tog mosta. Imali smo upite građana da li most u ovom trenutku može privremeno da se sanira, ali smo dobili odgovor iz struke koji su analizirali i tvrde da se most ne smije sanirati i da se ne smije ući u opasnu zonu da se nekome nešto desi. Građane molim na strpljenje, uradili smo sve što je u našoj moći, dakle obezbjedili sredstva, uradili projekat i pokrenuli proceduru Javnih nabavki za koju se nadam da neće biti žalbe i da zbog toga neće biti odgađanja realizacije ove investicije. Ono što je sigurno, Grad Živinice ide u izgradnju tog mosta i on će vrlo brzo biti realizovan”, kazao je gradonačelnik Samir Kamenjaković.


Ukupno 10 zaraženih korona virusom u KK Crvena zvezda\nTanjug 6. februara 2021. 13:41\nBEOGRAD – Ukupno 10 članova KK Crvena zvezda zaraženo je korona virusom, saopštio je danas klub sa Malog Kalemegdana.\n„Nakon novih detaljnih testiranja i pregleda prvog tima i stručnog štaba koji su obavljeni u petak, identifikovani su novi pozitivni nalazi na virus Covid 19. Naš klub sa žaljenjem konstatuje da je od utorka, tokom svakodnevnih testiranja, utvrđeno prisustvo virusa kod četiri igrača prvog tima, četiri člana stručnog štaba i dva člana administracije“, stoji u saopštenju crveno-belih.\nDodaje se da su svi pozitivni stavljeni u kućnu izolaciju i da njihovo zdravstveno stanje prati lekarski tim KK Crvena zvezda.\nZbog ove sitaucije Crvena zvezda je bila primorana da zatraži odlaganje sutrašnje utakmice ABA lige protiv Krke u Novom Mestu.\n„Crvena zvezda zbog bezbednosti svih, zdravstvenih protkola u Republici Sloveniji, ali i velikog broja zaraženih u svojim redovima, nije u mogućnosti da otputuje na meč u Novom Mestu. O stanju obolelih i daljim aktivnostima prvog tima tokom vikenda i pred nacionalni Kup Radivoja Koraća, blagovremeno ćemo obavestiti javnost“, zaključuje se u saopštenju.\nIzrael: Elektronski nadzor za putnike umesto karantina\nBugarska se otvara uprkos porastu brojki\nAvaz: Hvala Vučiću, šamar u lice političarima BiH


"Spoljni faktor" najveća pretnja po bezbednost zemlje | N1 Srbija\nŠta je najveća pretnja u ovom trenutku po ustavni poredak i bezbednost Srbije? Prema procenama Bezbednosno informativne agencije, to je prikriveno delovanje spoljnog faktora i njegov uticaj na pojedine opozicione političare, medije, nevladine organizacije i sindikate.\nDok predsednica Vlade kao bezbednosni izazov izdvaja situaciju na Kosovu, predsednik Srbije upozorava na ideje o upadu Albanaca preko mosta u Mitrovici.\nGovoreći na konferenciji "Ka bezbednijoj Srbiji", koju je organizovala javnosti malo poznata "Nacionalna avangarda", predstavnik BIA Marko Parezanović rekao je da najintenzivniju pretnju Srbiji predstavlja prikriveno delovanje spoljnog faktora, koji najčešće koristi mBIehanizme svojih specijalnih službi.\nPredsednica Vlade Ana Brnabić, međutim, navodi da su pred Srbijom četiri osnovna izazova - migracije, terorizam, visokotehnološki kriminal i situacija na Kosovu.\n"Situacija koju mi imamo, taj zamrznuti konflikt je uvek jedan značajan potencijalni izvor velike sigurnosne pretnje po naše građane. Svidelo mi se kako je predsednik rekao, mislim da se prištinske vlasti ponašaju kao "grogi" bokser koji ne znate tačno šta može da se desi tako da imamo i sve više provokacija", rekla je premijerka Ana Brnabić.\nZbog poslednje, kako je srpski zvaničnici zovu, provokacije, kada je Hašim Tači u subotu obišao jezero Gazivode, u Srbiji je podignuta borbena gotovost vojske. Aleksandar Vučić kaže da njegova odluka od četvrtka da ukine tu naredbu nije u suprotnosti sa izjavom šefa srpske diplomatije da bi zamrznuti konflikt na Kosovu mogao da dovede do "blickriga" i upada kosovskih snaga na sever.\n"Smatram da u ovom trenutku ne postoji neposredna opasnost, ali nema nikakve sumnje da je Dačić u pravu kada kaže da to ne možete nikada sa sigurnošću da kažete, ali ne možemo da držimo naše jedinice u punoj pripravnosti svakog dana. Ono što je mene strah to su njhihove ideje oko Kosovske Mitrovice, jer već imamo u obaveštajnom prikupljanju naznaka da bi neki pokušali da provale preko mosta u Mitrovici i to ukazujemo međunarodnoj zajednici i tražićemo da se to ne dogodi", kaže predsednik Srbije Aleksandar Vučić.\nUčestvujući na konferenciji, ministar odbrane Aleksandar Vulin rekao je da je najozbiljnija pretnja miru na Balkanu najava stvaranje nove države - Velike Albanije.\nTagovi: bezbednost , BIA , Ana Brnabić , Aleksandar Vučić\nŠpijuni su među nama ;-)\nTačan odgovor na uvodno pitanje glasi: glad i beda!\nPojavio se novi Cvorovic iz Balkanskog spijuna.


Đukanović je kazao da najnovije istraživanje pokazuje da ulazak Crne Gore u NATO podržava 42 odsto građana.\nĐukanović je govorio na sastanku Opštinskog odbora DPS Bijelo Polje u proširenom sastavu, upriličenom u okviru akcionog plana kampanje DPS o članstvu Crne Gore u NATO.\nĐukanović je istakao da najnovije istraživanje javnog mnjenja pokazuje da ulazak Crne Gore u NATO podržava 42 odsto građana, ali da na daljem rastu treba predano i pažljivo raditi, objavio je Portal TVCG.\nĐukanić je naglasio da je NATO kao tema logičan slijed svih onih tema koje su okupljale DPS svih ovih godina i da je ideju o članstvu u tom savezu potrebno afirmisati u svim porama društva.\n"To je politički izazov i cilj DPS-a je da čuje sve argumente, i za i protiv ulaska u NATO, te da građanima detaljno i pažljivo objasni sve prednosti članstva. Zato smo, kao najsnažnija i najodgovornija partija u Crnoj Gori, preuzeli inicijativu u tim aktivnostima i zato smo pozvali sve ostale partije, koje se zalažu za ulazak u NATO, da pojačaju svoj angažman na tom planu", kazao je Đukanović.\n"Ne smijemo smetnuti sa uma u kakvom regionu živimo. I dalja i novija istorija nas na to upozorava. Ratovali su naši đedovi, potom su ratovali naši očevi, pa je i naša generacija svjedočila jednom ratu. Ne smijemo dozvoliti da se to ponovi našoj djeci i generacijama koje će tek doći", citirao je Đukanovića portal, koji je dodao da ne treba propustiti ovu šansu za integraciju u NATO, jer na Balkanu ne postoji pouzdan mehanizam stabilnosti.


Niška televizija » Vojska i MUP uputili agregate u Majdanpek\nObjavljeno 04.12.2014. 10:49\nBEOGRAD – Vojska Srbije i Sektor za vanredne situacije uputli su nekoliko agregata u Majdanpek, koji je sinoć ponovo ostao bez struje.\nMinistar odbrane Bratislav Gašić rekao je da je Vojska Srbije uputila tri agregata u Majdanpek. „Vojska je uputila tri agregata, a uputićemo koliko god još bude potrebno da problem prevaziđemo“, rekao je Gašić u Majdanpeku.\nOn se zahvalio građanima Majdanpeka na strpljenju, ali je istako da lokalne samouprave moraju mnogo više da se angažuju na prevenciji.\n„Ne sme da se desi da je pokvaren agregat u Domu zdravlja, ni da neko od lokalnih funcionera kaže da nema nafte“, istakao je ministar.\nOn je, kako je preneo RTS, dodao i da ga je direktor RTB „Bor“ obavestio da oni sada dele 7.000 vekni hleba.\nI načelnik Sektora za vanredne situacije MUP-a Predrag Marić izjavio je danas da je ta služba u poslednjih 48 sati uputila Majdanpeku pomoć u agregatima.\n„Već smo uputili jedan agregat prema Majdanpeku koji je već u funkciji u bolnici, juče je upućen još jedan veliki agregat ka rudniku, kao i 10 manjih agregata, kaloriferi, grejalice… i sve što zatraži Opštinski vanredni štab zatraži“, rekao je Marić gostujući na RTS-u i dodao da Crveni krst doprema pomoć u hrani i vodi.\nPrema njegovom mišljenju bilo je potrebe da se proglasi vanredna situacija u tom gradu, koja, kako je rekao, ne podrazumeva uvek i evakuaciju.\n„U Majdanpeku u poslednja tri dana ne može normalno da se živi, i mozda je trebalo proglasiti vanrednu situaciju. Ali, poštujem odluku Opštinskog vanrednog staba da se to ne uradi, ipak je situacija bila takva da se struja očekivala tokom celog dana“, rekao je Marić.\nTanjug 04.12.2014 08:35\nFoto Tanjug/video, skinšot


Partizan silovit protiv Oradee za prvu pobedu u LŠ - Vaterpolo vesti\nPočetna » Evrokupovi » Partizan silovit protiv Oradee za prvu pobedu u LŠ\nPartizan silovit protiv Oradee za prvu pobedu u LŠ\nU prvom susretu na svom bazenu u ovogodišnjem izdanju Lige šampiona Partizan je ubedljivo savladao rumunskog šampiona CSM Oradeu sa 10:4 (2:0, 2:1, 3:0, 3:3). U odličnoj partiji izabranika Vladimira Vujasinovića pored nadahnute timske igre u odbrani izdvojili su se raspoloženi strelci Miloš Ćuk sa 4 gola i Uroš Čučković i Gavril Subotić sa po tri, dok je kod gostiju Ramiro Đorđesku jedini uspeo da savlada Stefana Živojinovića dva puta. Crno-beli su do prvih bodova red nešto više od 700 gledalaca stigli zahvaljujući i vrlo preciznoj realizaciji igrača više pošto su pogodili osam puta iz deset prilika. U redovima gostiju srpski reprezentativac Gojko Pijetlović bio je najbolji pojedinac sa 12 odbrana, što je bilo dovoljno da se spreči još ubedljiviji poraz. Vujasinović je nakon meča bio zadovoljan igrom tima i dodao da će dobra partija biti doza samopouzdanja pred važne utakmice početkom naredne godine.\n“ Ovo je bio jako bitan meč za nas, posle dva poraza u Ligi šampiona došli smo do pobede. Igrali smo dobru odbranu i imali jak ritam tokom cele utakmice, što je verovatno i ključ naše pobede jer smo ih upravo ritmom i ‘ slomili’. Čeka nas naporan period početkom naredne godine, i mislim da smo posle ovakve igre stekli samopouzdanje koje će nam mnogo koristiti“, kazao je strateg crno-belih.\nOdličnu partiju pružio je bek Uroš Čučković koji je protiv rumunskog tima bio i vrlo efikasan. On je posle susreta rekao da je dobra igra ekipe u odbrani bila presudna, i da ukoliko on i saigrači to ponove u narednim susretima rivali neć biti u prilici da odnesu bodove sa Banjice.\n“ Vrlo važna pobeda za nas nakon dva startna poraza. Mislim da smo odigrali jako dobro u odbrani, i sproveli sve ono što smo se sa trenerom dogovorili pre meča. Sa ovakvom igrom možemo da pobedimo svakog rivala na našem bazenu“, rekao je crnogorski reprezentativac.\nUpravo je Čučković otvorio meč pogotkom iz prve situacije sa igračem više, ali su crno-beli imali mnogo problema da savladaju Pijetlovića koji je bio izuetan u prvom poluvremnu. Niz intervencija Pijetloivća i veliki broj pogođenih prečki i stativi sprečile su Partizan da već u prvom periodu stekne osetnu prednost, ali je kapiten Ćuk u poslednjoj sekundi prve deonice veštim udarcem odveo domaće na 2:0.\nOradea je imala mnogo muke da ugrozi gol domaćih, vrlo agresivna odbrana i požrtvovanost bekova domaćih nije ostavljala mnogo prostora Rumunima da ugroze Živojinovića. U drugoj četvrtini Čučković i Ćuk su zamenili uloge u napadu, Čučković je pogodo sa distance, a kapiten iz akcije sa igračem više, a malo nade gostima ulio je Đorđesku na 30 sekundi do kraja poluvremena. To je bio prvi pogodak Oradee na meču što govori o odbrani ekipe sa Banjice.\nU nastavku posle odlične partije Pijetlovića u prvom delu revenširao se golman Partizana Živojinović koji je zaustavio nalete rivala, a u seriju golova ušao jeSubotić koji je bio nepogrešiv sa krila i tri puta pogađao za visokih 7:1 pred poslednju deonicu čime je pitanje pobednika i rešeno. Igrači crno-belih posle dugo vremena imali su podršku i vatrenih navijača koji su pesmom bodrili svoje izabranike.\nBez nade u preokret Oradea je u poslednjoj deonici uspela da prikaže deo igre koji ju je krasio tokom kvalifikacija za Ligu šampiona i donekle parirala Partizanu, ali su se Čučković i Ćuk potrudili da razlika bude dovoljno ubedljiva kako bi crno-beli bili u prednosti u odnosu na Rumune na tabeli u slučaju da završe grupnu fazu sa istim brojem bodova.\nPartizan je tako došao do prvih poena u Grupi B, gde nastupa i Radnički iz Kragujevca koji stigao i do treće pobede pošto je u Berlinu savladao Špandau sa 13:8.\n19/12/2013 u 11:49\na kako su odigrali reprezentativci Obradovic, Vico, Stojanovic ? SMESNOOOOOOOO


Demant udruženja ''Mala''\nAutor: udruženje ''Mala''\nUdruženje Mala daje zvanično sapštenje građanima, privrednim subjektima i institucijama Bosne i Hercegovine u vezi projekta Banka koštane srži.\nObavještavamo javnost, donatore, sponzore i prijatelje da je Udruženje Mala već sedmu godinu nosilac projekta Banka koštane srži i da Udruženje Mala nije izvršila reorganizaciju projekta Banka koštane srži. Udruženje Mala će nastaviti provođenje realizacije i implementacije projekta Banka koštane srži u skladu sa osnovnim ciljevima, vizijom i misijom Udruženja Mala od njenog osnivanja.\nProjekat Banka koštane srži je projekat podržan od građana, privrednih subjekata i institucija sistema i budžetskih organizacija. Realizacija projekta Banka koštane srži je u pisanoj formi podržano od Ministarstva zdravstva Federacije Bosne i Hercegovine te je sa Ministarstvom potpisan Sporazum o saradnji.\nUdruženje Mala ima potpisan Sporazum sa Kliničkom bolnicom Zagreb, koja vrši tipizacije krvi donora po svjetskim i evrposkim standardima obzirom da u Bosni i Hercegovini nema cerificiranih javnih laboratorija tipiziranje krvi.\nU prethodnim godinama Udruženje Mala je kao nosilac projekta Banka koštane srži ostvarilo kvalitetne rezultate na podizanju svijesti građana Bosne i Hercegovine organizovanjem edukacija, okruglih stolova, radionica u cilju informiranja i približavanja ciljeva Projekta.\nProjekat Banka košta srži, od svog postojanja, je bilo realizovano organizovanjem humanitarnih akcija sa učešćem uglednih građana Bosne i Hercegovine, predstavnika institucija sistema, bužetskih organizacija, uspješnih privrednih subjekata kao i javnih ličnosti iz oblasti medicine, kulture, sporta, muzike, kulture.\nNajznačajnije humanitarne manifestacije u realizaciji Projekta Banka koštane srži su ''Zmajevi grade Banku koštane srži'' sa teletonom, ''Načelnici i privrednici za Banku koštane srži'' sa teletonom, ''Srcem za Banku koštane srži'' sa teletonom (dva puta organizovano), ''Zajedno možemo sve''.\nObzirom da su članovi Udruženja Mala značajno doprinijeli u implementaciji samog projekta Banka koštane srži, Udruženje Mala će intenzivno provoditi aktivnosti u cilju da Banka matičnih stanica Bosne i Hercegovine ugleda svjetlo u što skorije vrijeme. Još par koraka do cilja i naša Bosna i Hercegovina će biti članica svjetske i evropske asocijacije banaka matičnih stanica.\nHamilton danas ostvario ono što je pokušavao 10 godina 07.10.2017 14:11


Model Grčke i Makedonije: Edita Tahiri\nKosovska ministarka za dijalog sa Srbijom Edita Tahiri izjavila je za RSE da je u Briselu postignut dogovor o sprovođenju sporazuma o slobodi kretanja, odnosno o recipročnom priznanju registarskig tablica vozila sa Kosova i iz Srbije.\n"To će okončati upotrebu probnih tablica koje je Srbija davala vozilima sa kosovskim, RKS registracijama. Ovo je važan sporazum jer su obe zemje priznale da rade na bazi reciprociteta", navela je ona.\nOna je dodala da će i na registarskim tablicama Kosova i na registarskim tablicama Srbije biti zalepljena jedna nalepnica.\n"Upotrebljen je model Grčke i Makedonije po tom pitanju", istakla je Tahiri.\nEdita Tahiri je takođe naglasila da Zajednica opština sa srpskom većinom (ZSO) nije bila tema razgovora ove runde, te dodala da Vlada Srbije manipuliše Upravljačkom grupom za uspostavljanje Zajednice srpskih opština, tako što ih je dovela u Brisel, uz napore da održe sastanke sa Evropskom unijom (EU).\nMarić prekršio ministarski mandat\nO njima i o budućem radu grupe na izradi statuta Zajednice danas je u Briselu govorio ministar za administraciju lokalne samouprave Ljubomir Marić, o čijem boravku u središtu EU Tahiri nije bila upoznata.\nMarić je kazao da je u Briselu otišao kako bi Upravljačku grupu od četiri člana iz srpske zajednice predstavio evropskim institucijama.\n"S obzirom da sam ceo dan bila na sastancima nisam dovoljno upoznata. Ali, ako je gospodin Marić boravio u Briselu, onda je on pregazio svoj ministarski mandat, prekršio zakone Kosova, i sada ovo pitanje pripada premijeru i Vladi Kosova", poručila je Tahiri.\nTahiri je kazala da je EU odbila sastanke sa Upravljačkom grupom zato što još ona nije ovlaštena da počne sa radom. Takođe, kako je rekla, njima nije dopušteno da uđu u zgradu EU.\nOna je Upravljačkoj ekipi poručila "da bi bilo dobro da zna da je mehanizam formiran od države Kosovo i da trebaju da poštuju zakone Kosova".\n"Ako još jednom dopuste ponovo da ih Srbija izmanipuliše, postoji mogućnost da ćemo ih razrešiti", kazala je ona.\n"Moje je mišljenje da je Upravljačka grupa dopustila sebi da se manipuliše od strane Srbije, zato što je ova grupa 2013. formirana od Ministarstva za administraciju lokalne samouprave Republike Kosova. To nije trebalo da se desi. Rad ove grupe može da počne samo onda kada ona bude bila autorizovana od Vlade Kosova. Takođe, nije samo ova grupa ona koja će da radi na statutu Zajednice, već su tu i ostali predstavnici Vlade, OEBS-a (Organizacija za evropsku bezbednost i saradnju) i EU", zaključuje Tahiri.


Za 16 mjeseci legalizovano 734 objekta, opštine traže još jedan krug legalizacije | Analitika - Informativni Portal\nZa 16 mjeseci legalizovano 734 objekta, opštine traže još jedan krug legalizacije\nObjavljeno: 12. 11. 2019 - 07:50\nPoslanik Genci Nimanbegu smatra da po ovom zakonu nije zaživjela legalizacija objekata.\n“Kada je donošen ovaj zakon, rečeno je da će se njime uvesti red u planiranju prostora i da će ministarstvo preuzimanjem inspekcija zaustaviti divlju gradnju. Učinak zakonau prvom dijelu je mali, dok je u drugom negativan”, ocijenio je Nimanbegu, smatrajući da je potrebno razmišljati o izmjenama zakona ili njegovom preispitivanju pred Ustavnim sudom.\nSmatra da broj od oko 700 legalizovanih objekata, u situaciji kada je za legalizaciju prijavljeno oko 50.000, a kada nezvanične analize govore da ih ima i do 100.000, pokazuje da negdje postoji problem.\n“Inspekcijski nadzor je uzrokovao aferu zbog koje je ministar podnio ostavku. Ono što je dovelo da imamo problem u planiranju prostora je nivo korupci je u ovom sektoru, koja prelazi snagu institucija, poslanika”, istakao je Nimanbegu, navodeći da se tužilaštvo i drugi sektori nijesu pokazali na ovom testu.\nNimanbegu je upozorio na blagu kaznenu politiku kada je riječ o sudskim presudama za divlje graditelje, a gdje su svi postupci rezultirali uslovnim osudama.\nPredsjednik Inženjerske komore Srđan Laković rekao je na jučerašnjem saslušanju da traže uvođenje obaveznog stručnog osposobljavanja, polaganje stručnog ispita i da se Komori vrate ovlašćenja za izdavanje licenci.\nSanja Živković iz Zajednice opština Crne Gore kazala je da se zalažu da se otvori još jedan krug ponošenja zahtjeva za legalizaciju.\nMarko Čanović iz MORT-a poručio je da je u u zabludi bio onaj ko je vjerovao da će se problem koji postoji 50 godina riješiti za godinu.\n“Legalizovana 734 objekta su posledica onoga što je rađeno godinama unazad”, istakao je on.\nČanović je rekao da će nakon evidencije nelegalnih objekata s orto-foto snimka, razmatrati eventualno uvođenje novog roka za legalizaciju.\nPredsjednik odbora Petar Ivanović ocijenio je da se parcijalno-interesno sagledavaju problemi, te da su se tokom diskusije najmanje bavili običnim građaninom ili investitorom.


PREDPIONIRI “ŽELJE” ŠAMPIONI FEDERACIJE BiH: Redom padali svi protivnici, u finalu i “Široki Brijeg” – FudbalTALENT\nPosted by urednik — lipanj 14, 2019 in Takmičenja / Competitions 0\nOmladinska škola FK Željezničar iz Sarajeva pobjednik je devetog po redu turnira pretpionirskih prvaka kantonalnih/županijskih saveza – objavio je Nogometni savez Federacije Bosne i Hercegovine.\nTurnir je održan u četvrtak i petak (13. i 14.06.2019. godine) na pomoćnim terenima stadiona “Asim Ferhatović – Hase” na Koševu.\nDa bi stigli do titule prvaka Federacije Bosne i Hercegovine predpioniri FK Željezničar su prvo osvojili Omladinsku ligu Fudbalskog saveza Kantona Sarajevo (FSKS) u svojoj uzrasnoj kategoriji, da bi zatim ostvarili i pet pobjeda na završnici prvaka Kantonalnih saveza za prvaka Federacije BiH.\n“Željini” predpioniri prvo su savladali NK Prevent Bugojno (rezultat 3:2), zatim NK Troglav 1918 Livno (rezultat 1:0), HŠK Zrinjski (rezultat 1:0), SK Atletico 1919 Orašje (rezultat 1:0) i u finalu NK Široki Brijeg (rezultat 1:0).\nPlavima sa Grbavice otišle su i dvije individualne nagrade na ovom turniru, pa su tako iz njihovih redova i najbolji strijelac – Zlatan Zeničanin, kao i najbolji igrač – Bakir Karić. Kao najbolji golman proglašen je Slišković iz “Širokog Brijega”.\n2006. godište Bakir Karić Bosna i Hercegovina FK Željezničar Omladinska liga KS Zlatan Zeničanin


Rezime sezone 2019/20 Linglong Tire Super lige Srbije\nMinulog vikenda završena je sezona u okviru Linglong Tire Super lige Srbije, drugačija od svih dosadašnjih zbog pandemije koja je pogodila gotovo sve zemlje sveta i zaustavila sva sportska takmičenja.\nSezona 2019/20 će nažalost ostati upamćena po prinudnoj pauzi izazvanoj pandemijom virusa COVID-19, zbog koje je takmičenje u Linglong Tire Super ligi Srbije završeno bez igranja plej-of i plej-aut faze. Odlukom da se za narednu sezonu liga proširi, kao i da ovog leta ne bude ispadanja u niži rang, zaštićeni su klubovi koji nisu imali priliku da prema planiranom rasporedu i na fudbalskom terenu izbore opstanak u eliti.\nNovu, treću uzastopnu titulu osvojila je ekipa Crvene zvezde, koja je i ove sezone ostvarila rezultate koji mogu da raduju sve navijače ovog kluba. Početak sezone obeležio je drugi uzastopni plasman crveno-belih u grupnu fazu Lige šampiona, koji je dodatno popravio ugled srpskog klupskog fudbala na starom kontinentu. Već ovog leta imaće priliku da ponove taj uspeh, ali kroz donekle izmenjen sistem kvalifikacija za najelitnije evropsko takmičenje. U domaćem šampionatu klub iz Ljutice Bogdana nije imao većih rezultatskih oscilacija. Prilično velika bodovna prednost nad pratiocima, stečena tokom jeseni pod komandom Vladana Milojevića, samo je dodatno uvećana pod vođstvom novog šefa struke Dejana Stankovića. Možda igre tokom proleća nisu bile na nivou koji je želeo stručni štab crveno-belih, kao i navijači, ali nema sumnje da je prinudna pauza ostavila trag i poremetila mnoge planove.\nEkipa Partizana takođe nas je sa puno uspeha predstavljala na evropskoj sceni, a falilo je samo malo sreće i koncentracije za proleće u Ligi Evrope. Na domaćoj sceni crno-beli su pružili neke zaista dobre partije, naročito u duelima sa večitim rivalom, ali čini se da je borba za titulu izgubljena u onim uslovno rečeno ’’malim’’ mečevima, jednako važnim u trci za najvredniji trofej. Priliku da ovu sezonu učine uspešnijom imaće već večeras, u finalnom meču Kupa Srbije na niškom ’’Čairu’’ gde će se sastati sa ekipom Vojvodine. Ukoliko ovog leta uspe da sačuva okosnicu tima, uz eventualna kvalitetna pojačanja, Savo Milošević će imati priliku da ponovi ili nadmaši prošlogodišnje uspehe u Evropi, jer nema sumnje da je na dobrom putu da stvori snažan kolektiv za velike domete.\nOno što može da raduje jeste povratak novosadske Vojvodine koja je ove sezone, uz odličan spoj mladih i iskusnih igrača, kao i jako dobar rad stručnog štaba, pokazala da se na nju ozbiljno može računati u borbi za sam vrh. Izabranici Nenada Lalatovića su osvajanjem trećeg mesta i plasmanom u finale Kupa Srbije dokazali svoj kvalitet i sposobnost da u kontinuitetu ostvaruju dobre rezultate. Priliku da nastave započeto imaće već ovog leta kada ih čeka borba za plasman u Ligu Evrope. Čini se da će i ovoga puta mnogo toga zavisiti od sposobnosti kluba da zadrži nekoliko mladih i na evropskom tržištu izuzetno vrednih igrača, barem za kvalifikacione runde.\nNajveće i najprijatnije iznenađenje svakako je ekipa TSC-a koja je uz malo sreće mogla i do trećeg mesta u ovoj po mnogo čemu istorijskoj sezoni za klub iz Bačke Topole. Odličan rad stručnog štaba na čijem čelu je Zoltan Sabo počeo je da donosi rezultate mnogo pre nego što su to fudbalski stručnjaci prognozirali. Osvajali su redom bodove u duelima sa najboljim ekipama našeg elitnog ranga, a napadački dvojac Silađi-Lukić takmičenje je završio na čelu liste strelaca, pored mnogih zvučnijih imena. Na stadion u Senti naredne sezone sigurno niko neće dolaziti sa unapred upisanim bodovima, a čini se da će ovoga puta iznenađeni biti samo rivali u kvalifikacijama za Ligu Evrope.\nKada je reč o preostalim učesnicima elitnog ranga uglavnom je u njihovom ovosezonskom nastupu nedostajao kontinuitet, a naredna sezona biće prilika da poprave utisak. Naročito to važi za ekipe Radničkog i Čukaričkog koje bez sumnje imaju kvalitet za viši plasman. Najveći posao svakako čeka stručne štabove Rada i Mačve, ekipa koje su ove sezone pružile daleko manje od očekivanog i čiji učinak svakako nije bio na superligaškom nivou. Naredne sezone njihovi rezultati će morati da budu daleko bolji.


Montažna garaža sa 150 mesta, kupljena za 20 miliona dinara da bi pomogla u rešavanju manjka parking mesta u gradu, već četiri godine stoji nerasklopljena u skladištu „Bačka puta“ na Rimskim šančevima, jer gradska vlast ne zna gde da je postavi. Dok u Parking servisu ističu da im je takva garaža preko potrebna, u Zavodu za izgradnju grada navode da čekaju urbaniste da odrede podesno mesto, a u Urbanizmu da to niko od njih nije ni tražio.\nIako je nedostatak parkinga u gradu odavno akutan, a Parking servis najavljuje ukidanje nekoliko privremenih parkirališta ove godine, gradska vlast već četiri godine dozvoljava da u skladištu preduzeća „Vojvodina put - Bačka put“ stoji nerasklopljena montažna garaža, identična onoj postavljenoj krajem 2004. godine iza Srpskog narodnog pozorišta. Tadašnja gradska vlast je kupila za 40 miliona dinara dve montažne garaže od firme „Energo mak sistem“, ali je tender oboren zbog navodnih nepravilnosti. Vlasnik „Energo mak sistema“ Saša Kostovski kaže da je istraga zbog navodnog nameštanja tendera protiv njega i dvojice tadašnjih gradskih funkcionera završena pre nekoliko meseci odbacivanjem krivične prijave.\n- Montažna garaža je u skladištu na Rimskim šančevima i sve vreme čekamo nalog ZIG-a da je postavimo negde u gradu. Ne znam ni gde bi trebalo da bude postavljena i poslednje se pominjalo mesto između Muzeja revolucije i Muzeja Vojvodine, ali da to nije uređeno jer je država zaštitila taj blok kao spomenik kulture - priča Kostovski.\nU ZIG-u, zaduženom za čuvanje i postavljanje garaže, potvrdili su da se već četiri godine čeka postavljanje, ali da će garaža i dalje biti u skladištu.\n- Bilo je planirano da se privremena montažna garaža, smeštena u skladištu, postavi između dva muzeja u ulici Miloša Bajića. Od te ideje se moralo odustati zbog odluke Vlade Srbije da kompleks Muzeja i Arhiva Vojvodine zaštiti kao spomenik kulture, prema kojoj je zabranjena izgradnja privremenih i trajnih objekata u blizini ovih ustanova kulture. Zato se u dogovoru sa urbanistima mora naći druga privremena lokacija za nju - saopšteno je iz ZIG-a.\nU „Parking servisu“, firmi zaduženoj za montažnu garažu iza SNP-a, najavljuju ukidanje više stotina parking mesta u centru ove godine zbog gradnje saobraćajnica i zgrada kod „Erste banke“ u ulici Narodnih heroja, preko puta SNP-a i u Šafarikovoj.\n- Mi smo možda i najzainteresovanija strana u priči o ovoj garaži, jer smo svesni problema sa nedostatkom parkinga. Ali, od drugih gradskih službi nemamo informacije o tome šta se sa njom dešava, a lično i ne znam gde se konstrukcija nalazi - kaže Radovan Jeknić, portparol „Parking servisa“.\nRazvojnom fondu APV pristigao rekordan broj kreditnih zahteva\nkikins ama nek lepo kod riblje pijace naprave parking na vise nivoa i mirna backa...sta sad da se radi..\nDvojica pretukla Lepara na smrt\nKIKINDA - Policija je rešila smrt Gorana Lepara (40) koji je pre mesec dana na svirep način pretučen u Ulici Miloša Velikog u Kikindi, a nekoliko sati nakon toga preminuo u kikindskoj bolnici. Za teško ubistvo sa elementima razbojništva, juče su osumnjičena dvojica mladića iz ovog grada: Dragan S. (24) i Nikola N. (23). Oni su zadržani u policiji, a potom će biti predati istražnom sudiji Okružnog suda u Zrenjaninu.\nNajbolji vozač autobusa u Novom Sadu parkira u milimetar\nNa takmičenju vozača autobusa u veštini vožnje i poznavanju saobraćajnih propisa održanom danas u Novom Sadu pobedio je Borislav Đuranović iz novosadskog Gradskog saobraćajnog preduzeća, a prva tri mesta zauzeli vozači novosadskog prevoznika.\nEJ LJUDI, PA ONI SU OD 1. JULA IGRAČI ZA "DŽ"! Kakav tim može da se sastavi od slobodnih igrača - BRUKA! /FOTO/


„Sa ukupnom vrijednošću od milijardu dolara (880 miliona eura), moldavski ambasador u Pekingu, Dumitru Bragis, rekao je kineskim zvaničnicima da su ključni sektori koji se mogu pojaviti medicina, farmacija, IT, transport, vinogradarstvo i poljoprivreda. Bragis je oduševljen što je njegova zemlja mjesto sa povoljnim poreskim sistemom i slobodnim ekonomskim zonama, industrijskim zonama i IT parkovima“, piše njemački medij.\n„Neki i vjeruju da bi pozivanje kineskih investicija moglo da optereti bivšu sovjetsku republiku dugovima, jer bi se novac za projekte finansirao kreditima kineskih banaka. Ne može se zanemariti primjer Crne Gore. Zemlja sada kaže da joj je potrebna pomoć EU da otplati kineski zajam od milijardu dolara za projekat puta“, ukazuje Dojče vele.\n„Kina drži oko jedne četvrtine ukupnog duga Crne Gore, koji je 2020. godine dostigao 103% BDP-a“, ukazuje se u tekstu.


FoNet | 19. apr 2019.\n„Najnoviji ultimativni zahtevi da se programsko delovanje javnih medijskih servisa stavi pod direktnu kontrolu manjinskih političkih grupacija u temelju negiraju razloge zbog kojih su RTS i RTV osnovane“, ocenio je Pavlović.\nOn je u pisanoj izjavi podsetio da „takvi zahtevi nisu novina u našem političkom prostoru“, ali mu se „čini da se sada ipak otišlo predaleko, i to u pogrešnom smeru“.\nPrema stavu Pavlovića, „naravno da ima mesta razgovorima o usavršavanju postojećeg modela organizovanja javnog medijskog servisa“.\nNikada se, međutim, „ne sme ugroziti obaveza RTS i RTV da zadovoljavaju komunikacione potrebe najvećeg dela javnosti i da program najvišeg kvaliteta učine, u tehnološkom i svakom drugom pogledu, dostupnim najširem mogućem krugu ljudi, nezavisno od njihovog političkog opredeljenja“, poručio je Pavlović.\nMilivoje Pavlović RTS\n← Međunarodna konferencija na 20. godišnjicu ubistva 16 radnika RTS-a\nLeksikon za medije i pravosuđe →


Haradinaj: Izgubio sam na izborima zbog Srbije | Analitika - Informativni Portal\nOdlazeći premijer Kosova Ramuš Haradinaj, izjavio je da je na prethodnim vanrednim parlamentarnim izborima izgubio glasove zbog Srbije.\nObjavljeno: 14. 12. 2019 - 14:51 Promjenite veličinu teksta: A A A\n"Takođe ja sam izgubio glasove zbog Srbije, jer postoji mogućnost da se utiče kroz meke sile, određenih interesa, u vrijeme kad sam uveo taksu Srbiji", rekao je Haradinaj, gostujući na prištinskoj televiziji "T7", prenosi "Kosovo online".\nOn je rekao da je zahvalan što je na posljednjim izborima dobio 100.000 glasova, uprkos činjenici da se usprotivio Americi, Federiki Mogerini i ukidanju taksi na robu iz Srbije.\nKaže da je "oslobodio Kosovo od onih koji su pokušali da ucjenjuju i njega i Kosovo".\n"Oslobodio sam Kosovo od onih koji su pokušali da ucjenjuju i mene i druge i Kosovo", rekao je Haradinaj.\nHaradinaj je rekao da Kurti, kao budući premijer Kosova, nije morao da sjedi sa Đurićem. Ocijenio je da je Kurti trebalo da dovede nižeg zvaničnika koji bi zastupao Kosovo.\n"Ako je na zvaničnoj konferenciji predsjednik Srbije, Aleksandar Vučić ili srpska premijerka, Ana Brnabić, onda ide premijer ili mandatar za premijera", smatra Haradinaj.\nzejtini Vital Vrbas\n14. 12. 2019 - 15:09\nAlbanci su naucili na srpske proizvode a Haradinaj im uskrati isporuku i uveze duplo skuplje .Sta je ocekivao no kaznu. Ja i u inostranstvu kupujem proizvode iz ex Yu hrvatskih i srpskih proizvodjaca.\nZlatica: Policija upotrijebila suzavac pri...


Filipini: Hiljade ljudi bježe od tajfuna - Prnjavorski informativni portal\nHiljade Filipinaca bježe danas od snažnog tajfuna koji se približio arhipelagu podložnom prirodnim katastrofama, a vojnim kamionima evakuisane su najprije bebe, djeca i stariji ljudi, na jedan od najvećih praznika u ovoj pretežno hrišhcanskoj zemlji.\n“Dali smo ljudima instrukcije da doručkuju, spakuju se i ukrcaju se u vojne kamione”, rekao je zvaničnik Alkale, sela od oko 3.300 stanovnika u blizini aktivnog vulkana Majon, prenosi AFP.\nZvaničnici kažu da bi mogle biti evakuisane stotine hiljada ljudi. Tajfun Nok-Ten, nazvan po ptici pronađenoj u Laosu, danas će prema prognozama pogoditi poluostrvo Bikol, preteći visokim talasima, klizilištima i poplavama.\nAmerički zajednički centar za upozorenje na tajfun predviđa vjetrove koju duvaju brzinom od 231 kilometra na sat kada tajfun pogodi ovo područje. Tajfun će, na kraju, zahvatiti oblast od skoro 42 miliona ljudi, uključujući prestonicu Manilu koja će, kako prognoziraju meteorolozi, biti pogođena u ponedjeljak.\nOko 20 tajfuna i manjih oluja pogode Filipine svake godine, pri čemu obično nastradaju stotine ljudi, a Bikol je često prva oblast na udaru prirodne nepogode, podsjeća francuska agencija.


Ćuruviju ubio JSO ali to nije moglo da se dokaže\nBeta 6. jula 2016. 14:25\nPo operativnim policijskim saznanjima u ubistvu novinara Slavka Ćuruvije učestvovala su dvojica pripadnika Jedinice za specijalne operacije resora Državne bezbednosti ali to nije moglo biti dokazano, rečeno je danas u Specijalnom sudu u Beogradu u nastavku procesa za ubistvo vlasnika Dnevnog telegrafa.\nBivši načelnik Uprave kriminalističke policije Radovan Knežević i njegov saradnik Dragan Marković su kao potencijalne izvršioce označili Zorana Ristovića Priku i Luku Pejovića, koji su potom nadjeni mrtvi.\nKnežević je rekao i da se „tada govorilo da je taj (Ristović) koji je izvršio delo (ubistvo Ćuruvije) sahranjen ispod nekog mosta, ali to ništa nije dokazano“.\n„Sumnjalo se da je on izvršio to ubistvo, postojale su indicije ali nije dokazano“, rekao je Knežević dodavši da se u operativnom radu u vezi ubistva Ćuruvije „spominjalo i ime Luke Pejovića“.\nMarković je rekao i da se „Prika, čiji je leš nadjen u Topčiderskom kanalu, po operativnim saznanjima dovodio u vezu kao mogući izvršilac ubistva“.\nOn je dodao i da je od kolege koje su radile na slučaju čuo da su pominjale i Luku Pejovića dodavši da ne može da se seti od koga je to čuo.\nKnežević i Marković su o ostalim dešavanjima vezanim za istragu ubistva Ćuruvije i o saradnji sa DB-om, tokom svedočenja izneli kontradiktorne stavove pa je i sudsko veće moralo da reaguje.\nKneživić je rekao da je saradnja sa DB u istrazi oko ubistva Ćuruvije bila loša i da je tadašnji zamenik načelnika DB Zoran MIjatović „igrao neku čudnu igru“.\n„Pokušavao je da nas stavi u drugi plan, kao on više vredi, on više zna… a kada smo im nešto tražili on nam pošalje drugo uz objašjenje da je kao pogrešio“, rekao je Knežević.\nOn je rekao i da, kada su pripadnici policije želeli da ispitaju ljude iz odelenja DB koje je bilo zaduženo za praćenje da je „Mijatović poslao druge ljude, a ne one koji su bili na spisku za ispitivanje“.\nZa razliku od svog tadašnjeg šefa, Marković, koji je u svom svedočenju nekoliko puta ponovio da „sećanja blede zbog protoka vremena“ je rekao da je saradnja sa DB bila dobra i u slučaju tog ispitivanja.\n„Ono što smo tražili od DB pretežno smo i dobili i imali smo dosta dobar odnos“, rekao je Marković dodavši i da su pripadnici policije ispitali i pripadnike DB koji su bili zaduženi za pračenje.\nKnežević i Marković izneli su i suprotna svedočenja i o „veštačenju nekog oružja“ posle ubistva Čuruvije tako da je Knežević rekao da je „bilo nekog veštačenje oružja“ ali da se ne seća kog dok je Marković naveo da mu nije poznato da je do toga uopšte došlo.\nPravni zastupnik načelnika DB Radomira Markovića, advokat Vladimir Marinkov je rekao da su i današnji svedoci potvrdili ono što odbrana optuženih stalno govori, da su u ubistvu Ćurvije učetvovale druge osobe a ne oni koji su optuženičkoj klupi.\nTa svedočenja pokazuju i da slučaj ubistva Ćuruvije nije rešen jer „tada verovatno ni postojala politička volja“, rekao je Marinkov novinarima ispred zgrade Specijalnog suda.\nĆuruvija je ubijen je 11. aprila 1999. ispred zgrade u kojoj je stanovao, a za njegovo ubistvo Tužilaštvo za organizovani kriminal tereti tadašnjeg načelnika DB Radomira Markovića, ondašnjeg načelnika beogradskog centra DB Milana Radonjića i bivšeg glavnog inspektora Druge uprave DB Ratka Romića,\nSudsko veće odbilo je zahtev odbrane da se Radonjić i Romić puste iz pritvora, a nastavak sudjenja zakazan je za 23. septembar.


Politički direktori Upravnog odbora Vijeća za provedbu mira (Peace Implementation Council – PIC) sastali su se putem video-linka 1. i 2. decembra 2020. godine kako bi razmotrili stanje provedbe Općeg okvirnog sporazuma za mir, koji i dalje predstavlja temelj za stabilnu, sigurnu i prosperitetnu Bosnu i Hercegovinu (BiH). Upravni odbor PIC-a podsjetio je sve strane na njihovu obavezu da u potpunosti poštuju Mirovni sporazum, sve njegove anekse i odluke visokog predstavnika. Upravni odbor je još jednom potvrdio svoje neupitno opredjeljenje za teritorijalni integritet i temeljnu strukturu BiH kao jedinstvene i suverene države, koja se sastoji od dva entiteta. Upravni odbor je ponovio da entiteti nemaju pravo na otcjepljenje od BiH i da oni pravno postoje samo na osnovu Ustava BiH. Upravni odbor je podsjetio vlasti u BiH da je Ustav BiH sastavni dio Općeg okvirnog sporazuma za mir i da su odluke Ustavnog suda BiH konačne i obavezujuće i moraju se provoditi. Upravni odbor je još jednom potvrdio svoju punu podršku visokom predstavniku u osiguranju punog poštivanja Općeg okvirnog sporazuma za mir u BiH i provođenju njegovog mandata u skladu sa Aneksom 10 i odgovarajućim rezolucijama Vijeća sigurnosti UN-a, što ostaje nepromijenjeno. Upravni odbor je podvukao da međunarodna zajednica i dalje zadržava potrebne instrumente za osiguranje provedbe Općeg okvirnog sporazuma za mir. Naglasio je potrebu za punom implementacijom programa 5+2, što je i dalje uvjet za zatvaranje Ureda visokog predstavnika.


EP usvojio Rezoluciju o agresiji Rusije na Ukrajinu - mojKontakt portal - Radio Televizija Kontakt\n“Evropski parlament žali zbog neusklađivanja Srbije sa EU sankcijama protiv Rusije, što šteti njenom pristupnom procesu. Naglašavamo očekivanje da se zemlje kandidati za članstvo u EU usklade ne samo sa EU kriterijumima već i sa zajedničkom EU spoljnom i bezbjednosnom politikom”, navodi se u tekstu.\nEvropski parlament od Ruske Federacije “zahtjeva trenutni prekid svih vojnih aktivnosti u Ukrajini i povlačnjenje vojnih i paravojnih snaga i vojne opreme” sa teritorije Ukrajine.\nEvropski parlament poziva EU da pripremi paket od “više milijardi evra za oporavak Ukrajine i rekonstrukciju razorene infrastrukture, kao i da se krene u proces odobravanja kandidatskog satusa Ukrajini za članstvo u EU”.\nRezolucije Evropskog parlamenta nisu pravno obavezujuće i predstavljaju političke ocjene i smjernice EU, prenose agencije.\nJahte ruskih milijardera na putu ka Crnoj Gori i Maldivima: Prva stigla u tivatski zaliv (VIDEO)\nZelenski: Prekinite bombardovanje prije pregovora


Direktorat najavljuje nevrijeme – Portal Ulcinj\nPristižu imena kandidata za lidera DPS-a: Najviše predloga za Đukanovića i Markovića\nNrekić i ostali funkcioneri braniće se sa slobode\nUlcinjski funkcioneri u tužilaštvu\nPočelo drugo polugođe, ove sedmice onlajn nastava\nDirektorat najavljuje nevrijeme\nDirektorat za vanredne situacije Ministarstva unutrašnjih poslova upozorio je građane da se od danas do četvrtka očekuje nevrijeme sa jakim vjetrom i obilnim padavinama, i apelovao na njih i ostale subjekte društva da aktivnosti prilagode najavljenoj meteorološkoj situaciji.\n„U skladu sa informacijom Zavoda za hidrometeorologiju i seizmologiju, od 26. do 31. decembra područje Crne Gore biće pod uticajem ciklonske aktivnosti koja će usloviti nestabilne vremenske prilike“, kazali su iz Direktorata.\nKako su naveli, takva meteorološka situacija će u centralnim predjelima Crne Gore i na primorju usloviti obilnu količinu kiše, a na sjeveru intenzivnije sniježne padavine i nagli porast visine sniježnog pokrivača.\nIz Direktorata su kazali da se od 29. do 30. decembra, u višim predjelima na sjeveru i duž obale, očekuju vrlo jaki udari južnog vjetra sa olujnim karakteristikama, kao i da se zbog obilnih padavina očekuje porast nivoa vodostaja u rijekama.\n„Imajući u vidu najavljenu vremensku prognozu, Direktorat apeluje na građane i ostale subjekte društva da svoje aktivnosti prilagode najavljenoj meteorološkoj situaciji“, kaže se u saopštenju.\nNavodi se da je, u cilju efikasnijeg odgovora na moguće posljedice najavljenog nevremena, naloženo da svi subjekti u sistemima zaštite i spašavanja podignu nivo operativne spremnosti za reagovanje u takvim situacijama.\nBroj inficiranih u Crnoj Gori i dalje...\nGlumica otvorila bolnu temu: Silovanje u Crnoj...


NATO pozvao Rusiju da ispuni obaveze iz Sporazuma o INF-u\nU saopćenju iz Kremlja navedeno je kako je ruski predsjednik Vladimir Putin potpisao uredbu o suspenziji Sporazuma o INF-u\nNakon što je Rusija potpisala uredbu o povlačenju iz Sporazuma o eliminaciji nuklearnih projektila kratkog i srednjeg dometa (INF), generalni sekretar NATO-a Jens Stoltenberg danas je uputio poziv Moskvi da ispune svoje obaveze iz pomenutog sporazuma, javlja Anadolu Agency (AA).\nStoltenberg je tokom susreta s grupom novinara u sjedištu NATO-a u Briselu podvukao kako je Sporazum o INF-u, potpisan 1987. godine, jedan od temelja euroatlantske sigurnosti.\nIstakao je kako Rusija s raketnim sistemom SSC8 otvoreno krši Sporazum o INF-u, te poručio: “Saveznici NATO-a pozivaju Rusiju da ispuni svoje obaveze u skladu s Sporazumom.”\nStoltenberg je naglasio kako saveznici u NATO-u prave pripreme za “jedan svijet o kojem neće biti potreban Sporazumom o INF-u”, te kako NATO nema namjeru dozvoliti da se na kopnu evropskog tla rasporediti nuklearno oružje.\n“Glavni cilj NATO-a je spriječiti sukob i to uspješno obavlja punih 70 godina”, rekao je Stoltenberg.\nU saopćenju iz Kremlja navedeno je kako je ruski predsjednik Vladimir Putin potpisao uredbu o suspenziji Sporazuma o INF-u, koji je potpisan između Sovjetskog Saveza i Sjedinjenih Američkih Država.\nSAD je 1. februara objavio da se povlači iz Sporazuma o eliminaciji nuklearnih projektila kratkog i srednjeg dometa (INF), koji je sklopljen 1987. godine. Dan kasnije, ruski predsjednik Vladimir Putin je poručio kako se i njegova zemlja povlači iz Sporazuma.\nEvropski sud presudio: Rusija odgovorna za ubistvo Aleksandra Litvinenka


Šojgu otkriva po čemu je ruska vojska prevazišla najjače vojske sveta - 21.05.2021, Sputnik Srbija\nŠojgu otkriva po čemu je ruska vojska prevazišla najjače vojske sveta\nRuske Oružane snage su po udelu savremene tehnike u strateškim nuklearnim snagama prevazišle najjače vojske sveta, izjavio je ministar odbrane Rusije Sergej... 21.05.2021, Sputnik Srbija\nAko govorimo o drugim vidovima vojske taj nivo iznosi 70 odsto i stalno se povećava, dodao je on.Šojgu ističe da se moć ruske vojske uvećava na račun činjenice da je privreda stala na stabilne noge.Počela serijska proizvodnja borbenih robotaŠojgu je rekao i da je Rusija već proizvela borbene robote sa veštačkom inteligencijom koji mogu da ratuju samostalno.„Počela je serijska proizvodnja borbenih robota. Postoje ne samo eksperimentalni modeli već i roboti koji se mogu prikazati u naučno-fantastičnim filmovima kako ratuju samostalno“, rekao je Šojgu.Pročitajte još:\nvesti, svet, rusija, sergej šojgu\n17:16 21.05.2021 (Osveženo: 12:37 12.10.2021)\n© AP Photo / Alexander ZemlianichenkoRuska vojska\nRuske Oružane snage su po udelu savremene tehnike u strateškim nuklearnim snagama prevazišle najjače vojske sveta, izjavio je ministar odbrane Rusije Sergej Šojgu.\n„Kada govorimo o strateškim nuklearnim snagama nivo savremenog oružja iznosi 86 odsto. Takav nivo nije dosegla nijedna vojska sveta. To su izuzetni pokazatelji“, rekao je Šojgu u obraćanju na ruskom obrazovnom maratonu „Novo znanje“.\nAko govorimo o drugim vidovima vojske taj nivo iznosi 70 odsto i stalno se povećava, dodao je on.\nIzbićemo zube svakome ko pokuša da „odgrize“ deo Rusije\n20 Maj, 15:26\nŠojgu ističe da se moć ruske vojske uvećava na račun činjenice da je privreda stala na stabilne noge.\nPočela serijska proizvodnja borbenih robota\nŠojgu je rekao i da je Rusija već proizvela borbene robote sa veštačkom inteligencijom koji mogu da ratuju samostalno.\n„Počela je serijska proizvodnja borbenih robota. Postoje ne samo eksperimentalni modeli već i roboti koji se mogu prikazati u naučno-fantastičnim filmovima kako ratuju samostalno“, rekao je Šojgu.\nPutin: Rusija dobija novi komandni centar za nuklearne snage


Marko Jevtović : Ne volim da se guram u prvi plan\nGoran Bošković 07/12/2017, 15:04\nJedan od onih koji bi mogao da bude u prvom planu je Partizanov vezni fudbaler Marko Jevtović. Koji možda uopšte neće igrati u veznom redu, odakle je umeo da trese mreže rivala razornim udarcima, ili iz slobodnjaka, već možda bude – štoper. Čudno mu je, ali se ne buni – važnost uspeha ekipe stavlja u prvi plan.\n“Poslednje dve utakmice smo igrali u toj formaciji, sa tri defanzivaca, a da li će to biti i ovoga puta slučaj, to nije pitanje za mene. Iskreno, bio je ovo prvi slučaj da sam igrao štopera u karijeri, malo mi je čudno (smeh) ali mislim da mogu da odigram i na tom mestu. Sada smo iskusniji po tom pitanju, tako da bilo da zaigramo u novoj formaciji ili onoj u kojoj igramo čitave godine, u našem stavu se ništa neće promeniti”, uverava Jevtović.\nSam meč, naizgled, “nije bitan”, ali Partizanov vezista ima drugačiji pristup:\n“Došli smo u situaciju da ova utakmica nema neki rezultatski značaj, jer je prvobitni cilj ostvaren. Ali, svesni smo da ovaj meč može mnogo da donese našem klubu, po pitanju prestiža, a i svima nama”, kaže momak rođen 24. jula 1993.\nPrestiž, nešto što se ne čuje često u našem fudbalu. Uvek “rezultat je u prvom planu”, “daćemo sve od sebe”, “ostavićemo srce na terenu”. A prestiž je važna stavka u Partizanovoj istoriji. U njoj je, međutim, upisano i da su crno-beli ove jeseni vodili sa 2:0 protiv Kijevljana u Humskoj, a izgubili sa 2:3.\n“Činjenica je da je Dinamo najiskusnija ekipa u našoj grupi. Znamo vrlo dobro gde smo grešili. Znamo šta nam je to bilo dobro u prvom poluvremenu te utakmice, kada smo i poveli sa 2:0, a i šta smo to pogrešno radili, što je dovelo da primimo tri gola. Videli smo i tada i da možemo da igramo protiv svakoga, to smo i pokazali u ovom takmičenju, tako da znamo šta nam je činiti”, uverava Jevtović.\n“Upoznati smo sa istorijom kluba sa kojim igramo, znamo vrlo dobro šta je Dinamo doneo svetskom fudbalu u proteklim godinama. Mnoge novine su upravo oni uvodili, pa mislim da predstojeći meč donosi susret dve ekipe koje su stvarno – evropske. Da li ću ja postići gol ili neko drugi, nisam nikada razmišljao, jer takvog sam karaktera, ne volim da se guram u prvi plan”, zaključuje Marko Jevtović pred nastup u Kijevu.\nPrevious article Stojković vraća film: Nije lopta mene prevarila…\nNext article Srbija se Partizanom već ponosi!


Fudbalerke Kolubarke završile najbolju sezonu u istoriji kluba – GEM info\nFudbalerke Kolubarke završile najbolju sezonu u istoriji kluba\n10/05/2018 11/05/2018 Marija Dragutinović 0 Comments bojan sindjelic, fudbalerke Kolubare\nPredsednik GO Lazarevac Bojan Sinđelić primio je predstavnike i fudbalerke ženskog fudbalskog kluba ”Kolubara” iza kojih je najbolja sezona u istoriji ženskog lazarevačkog fudbala. Sinđelić je istakao da je to samo jedan od dokaza koliko se ulaganje u sport i poboljšanje uslova na sportskim terenima isplati i najavio da će Lazarevac biti domaćin finala Kupa Srbije u ženskom fudbalu.\nPrijem ženske ekipe fudbalskog kluba ”Kolubara” priređen je u čast njihovih uspeha tokom protekle sezone i pobeda koje su postigle. Predsednik GO Lazarevac Bojan Sinđelić rekao je da prijem najuspešnijih lazarevačkih sportista spada u najprijatnije predsedničke dužnosti i predstavlja potvrdu da se ulaganje u sport višestruko isplati.\nŽeleo bih da naglasim da smo mi poslednje dve godine ulagali u razvoj ženskog sporta na našoj teritoriji i ženski klub “Kolubara” je pravi primer. Oni su u svim ligama gde imaju kategorije osvojili prva mesta ove sezone. I u narednim godinama trudićemo se da ulažemo što više sredstava kako bi sledeće generacije sledile primer ovih devojčica koje su zaista napravile veliki uspeh za našu opštinu i njihov klub – dodao je Sinđelić.\nTreneri ženskog fudbalskog kluba ”Kolubara” izrazili su zahvalnost predstavnicima GO Lazarevac zbog podrške u radu kluba i najavili da je naredni cilj plasman u Super ligu Srbije.\nNikola Marinković, trener ŽFK Kolubara\nUspesima na terenu mlade fudbalerke su opravdale poverenje koje su im pružili predstavnici FK ”Kolubara” i GO Lazarevac. Uslovi u kojima se takmiče i treniraju su na najvišem nivou. Veliko interesovanje devojčica za ženski fudbal, posebno učešće najmlađih u Razvojnoj ligi Srbije poseban su uspeh ženskog fudbalskog kluba ”Kolubara”. Lazarevački fudbalski klub je jedan od retkih u Srbiji koji ima selekciju devojčica rođenih od 2002. do 2010. godine.\nŠeruj post "Fudbalerke Kolubarke završile najbolju sezonu u istoriji kluba"\n← U subotu ponovo šetamo za zdravlje\nTaksisti blokirali centar Beograda →